title: HMS Hotspur (H01)

text: "HMS Hotspur" liittyi heinäkuussa Greenockissa 4. Saattajaryhmään suojaamaan Atlantin saattueita. Alus osallistui 27. syyskuuta ryhmän mukana taisteluun saattuetta ONS19 uhanneita sukellusveneita vastaan.


title: HMS Hotspur (H01)

text: "HMS Hotspur" suojasi ryhmän mukana Atlantin saattueita, kunnes se siirrettiin kesäkuussa Plymouthiin 14. Saattajaryhmään. Ryhmän muut alukset olivat "HMS Fame", "HMS Icarus", "HMS Havelock" ja "HMS Inconstant". Alus osallistui 6. kesäkuuta lounaisenreitin alueella sukellusveneiden torjuntaan, jolla pyrittiin estämään niiden pääsy Kanaaliin häiritsemään Normandian maihinnousua.


title: HMS Hotspur (H01)

text: "HMS Hotspur" osallistui 18. kesäkuuta ryhmän mukana Saksan laivaston sukellusveneen "U-767" upottamiseen (). Alus palasi heinäkuussa ryhmän mukana Atlantin saattueiden suojaksi.


title: HMS Hotspur (H01)

text: "HMS Hotspur" siirrettiin 31. lokakuuta Vickers Armstrongin telakalle Barrowiin, missä se muutettiin sukellusveneentorjuntasaattajaksi. Alukselle jäi ainoastaan kolme 4,7 tuuman tykkiä, kun toinen takakannen tykeistä korvattiin syvyyspommeilla.


title: HMS Hotspur (H01)

text: "HMS Hotspur" palasi telakalta 9. maaliskuuta 1945, minkä jälkeen se oli koeajoissa sekä koulutettavana Irlannin merellä. Alus siirrettiin rannikkosaattueiden suojaksi snorkkelilla varustettujen sukellusveneiden aiheuttamaa uhkaa vastaan.


title: HMS Hotspur (H01)

text: "HMS Hotspur" siirrettiin toukokuussa Rosythin saattajayksiköihin suojaamaan Pohjanmeren meriliikennettä, minkä jälkeen se tuki kesäkuusta elokuuhun Pohjanmerellä haltuunotto-operaatioita.


title: HMS Hotspur (H01)

text: "HMS Hotspur" siirrettiin elokuussa Londonderryn koulutuslaivueeseen. Alus palveli koulutustehtävissä aina kesäkuuhun 1946 saakka, jolloin se siirrettiin 4. Saattajaryhmään. Se siirrettiin helmikuussa 1947 Portsmouhin telakalle, josta se palatessaan alus liitettiin 3. Koulutuslaivueeseen Portlandissa. Alus siirrettiin 1948 Portsmouthin reserviin.


title: HMS Hotspur (H01)

text: Alus myytiin marraskuussa Dominikaaniselle tasavallalle, joka nimesi sen "Trujilloksi" (runkonumero D101). Alus nimettiin 1962 "Duarteksi" ennen palveluksesta poistoa 1972. Alus on romutettu.


title: HMS Hardy (H87)

text: HMS Hardy (viirinumero H87) oli Britannian Kuninkaallisen laivaston H-luokan laivueenjohtaja, joka palveli toisessa maailmansodassa.


title: HMS Hardy (H87)

text: "HMS Hardy" liitettiin palvelukseen otettaessa H-luokan aluksista muodostettuun Välimeren laivaston 2. Hävittäjälaivueeseen, jossa se palveli edelleen toisen maailmansodan alkaessa.


title: HMS Hardy (H87)

text: Sodan alussa "HMS Hardy" johti "HMS Hastyn", "HMS Hostilen" ja "HMS Herewardin" keskiselle Atlantille etsimään saksalaisia saarronmurtajia yhdessä Force K:n kanssa. Joulukuussa puolilaivue (viirikkö) purjehti La Plata -joelle tukemaan kommodori Harwoodia etsittäessä Saksan laivaston taistelulaivaa "Admiral Graf Speetä". Osasto saapui kuitenkin alueelle vasta taistelun päätyttyä.


title: HMS Hardy (H87)

text: "HMS Hardyn" johtama viirikkö palasi vuoden 1940 alussa Englantiin, jossa ne liitettiin Norjaan lähetettäviin yksiköihin. "HMS Hardy" sai taas johtaakseen koko laivueensa ja se johti sen Narvikin ensimmäiseen taisteluun. Laivue hyökkäsi 10. huhtikuuta Saksan laivaston hävittäjien kimppuun. Taistelussa "HMS Hardyyh" osui "Georg Thielen" ampuma tykkituli tuhoten sillan, ruorihuoneen ja poistaen käytöstä etummaiset tykkitornit. Ohjauskyvytön alus ajoi vuonon eteläreunassa karille, jossa siihen osui edelleen. Alus tuhoutui rannassa täysin.


title: Maskun teatteri

text: Maskun teatteri on Maskussa toimiva harrastajateatteri. Ensimmäisen näytelmän kesällä 1981 esitti Humikkalan Omakotiyhdistyksen teatterijaosto, joka muuttui vuonna 1990 Humikkalan Teatteriyhdistykseksi (ry). Vuonna 2000 nimeksi muutettiin Maskun Teatteriyhdistys ry.


title: Maskun teatteri

text: Aluksi teatteri toimi satunnaisissa esityspaikoissa. Ensimmäisenä nykyiselle teatterialueelle rakennettiin monitoimirakennus 1989-1990. Vuonna 1992 rakennettiin katsomo-osa. Kuluneiden vuosien aikana yhdistys on saanut kaikkiaan kolme Suomen Harrastajateatteriliiton kantaesityspalkintoa.


title: Kissalan pojat

text: Kissalan pojat () on amerikansaksalaisen Rudolph Dirksin luoma sarjakuva. Se ilmestyi ensimmäisen kerran vuonna 1897 ja on vanhin edelleen ilmestyvä sarjakuva.


title: Kissalan pojat

text: Sarjakuvan tapahtumat sijoittuvat tarkemmin määrittelemättömälle "Etelämeren saarelle". Päähenkilöt ovat kaksi poikaviikaria (suom. nimiltään Hansu ja Fritsu, Seura-lehdessä Hannu ja Harri), jotka tekevät kepposia lähipiirinsä aikuisille (mm. Mamma, Kapu, Inspehtori, Päällikkö). Mukana on toisinaan myös kolmas poika, Rollo. Toisinaan kepposet onnistuvat yli odotusten, toisinaan seurauksena on selkäsauna.


title: Kissalan pojat

text: Pojat käyttävät kepposissaan usein erittäin lujaa ja hyvin tarttuvaa liimaa, mistä on syntynyt puhekielinen ilmaisu "Kissalan poikien liimasta" kaiken liimaavana ihmeaineena.


title: Imerina

text: Imerina oli merinojen muodostama valtio Madagaskarin keskiosassa. Perimätiedon mukaan se syntyi 1300- tai 1400-luvulla. Andriamanelo (hallitsi noin 1540–1575) ja Ralambo (noin 1575–1610) yhdistivät suuren osan merinojen asuinalueesta. Andrianjaka (noin 1610–1630) laajensi valtakuntaa ja perusti Antananarivon.


title: Imerina

text: Andriamasinavalonan valtakaudella 1600–1700-lukujen vaihteessa Imerina käsitti merinojen koko asuinalueen. Keinokasteluun perustuva riisinviljely kehittyi ja käsityöammatit sekä kaupankäynti kukoistivat. Yhteiskuntajärjestelmä perustui feodalismiin. Hallitsija jakoi ylimystölle maaorjien asuttamia läänityksiä. Vapaat talonpojat ja kauppiaat maksoivat hallitsijalle veroa ja suorittavat erilaisia velvollisuuksia. Alimman ryhmän muodostivat orjat. Andriamasinavalona jakoi maan poikiensa kesken, ja hänen kuoltuaan vuonna 1710 valtakunta hajosi.


title: Imerina

text: Kuningassukuun kuulunut Ambohimangan hallitsija Andrianampoinimerina valloitti vuonna 1794 Antananarivon ja julistautui Imerinan hallitsijaksi. Hän aloitti koko Madagaskarin yhdistämisen laajentamalla valtakuntaansa sotien, naimakauppojen ja liittosopimusten avulla. Maa jaettiin hallintoalueisiin, rakennettiin teitä, raudantuotanto ja kaupankäynti kehittyivät. Vuosina 1810–1828 hallinnut Radama I alisti valtaansa suurimman osan saarta. Hänen aikanaan valtakuntaa alettiin nimittää Madagaskarin kuningaskunnaksi.


title: Robert

text: Robert on monissa maissa yleinen miehen etunimi. Nimi on alkujaan englantilainen muunnelma germaanisesta nimestä "Hrodebert", jonka osat tarkoittavat maineikasta ja loistavaa. Englanninkielisissä maissa yleisiä nimen muunnelmia ja puhuttelumuotoja ovat Robin, Bob ja Bobby. Suomessa nimestä on käytössä myös muunnelma Roope.


title: Robert

text: Suomessa nimi Robert on 1800-luvun lopulta kesäkuuhun 2017 mennessä 12 835 miehelle ja alle 15 naiselle.


title: Robert

text: Robertin nimipäivä on 7. kesäkuuta. Nimipäivä on alkujaan benediktiinimunkki Robert Newminsteriläisen, englantilaisen pyhimyksen ja Newminsterin luostarin perustajan, muistopäivä.


title: Chang Kai-Chen

text: Chang Kai-Chen (s. 13. tammikuuta 1991 Taoyuan) on taiwanilainen tennispelaaja. Hän on parhaimmillaan sijoittunut WTA-maailmanlistalla kaksinpelissä sijalle 82 ja nelinpelissä sijalle 126. Hän on voittanut yhden WTA-turnauksen nelinpelin, yhden ITF-kaksinpeliturnauksen ja seitsemän ITF-nelinpeliturnausta.


title: Chang Kai-Chen

text: Yhdysvaltain avoimissa 2009 hän selviytyi karsintojen kautta pääsarjaan. Pääsarjan ensimmäisellä kierroksella hän voitti turnauksen 25:nneksi sijoitetun virolaisen Kaia Kanepin lukemin 6–0, 2–6, 6–2. Toisella kierroksella hän hävisi slovakialaiselle Magdaléna Rybárikoválle lukemin 6–4, 2–6, 2–6. Toray Pan Pacific Openin 2009 toisella kierroksella hän voitti maailmanlistan ykkösen Dinara Safinan.


title: Klaus Mäkelä

text: Klaus Mäkelä (21. syyskuuta 1939 – 17. joulukuuta 2013) oli suomalainen sosiologi ja alkoholitutkija.


title: Klaus Mäkelä

text: Mäkelä kirjoitti ylioppilaaksi 1957 Helsingin Normaalilyseosta ja suoritti valtiotieteen kandidaatin tutkinnon Helsingin yliopistossa 1963. Hän toimi dosenttina vuodesta 1972 ja valmistui valtiotieteen tohtoriksi 1975 Helsingin yliopistosta. Jo 1960-luvun alkupuolella on toimi Jyväskylän yliopiston assistenttina.


title: Klaus Mäkelä

text: Mäkelä oli päätoimittajana useissa yhteiskuntapolitiikan ja sosiologian lehdissä. Niitä olivat Alkoholipolitiikka 1972–1974, Oikeus 1975–1976, Sosiologia 1982–1984, Acta Sociologica 1998–2000.


title: Klaus Mäkelä

text: Mäkelä oli 1970-luvulla Juha Partasen ja Kettil Bruunin kanssa nostamassa suomalaista alkoholitutkimusta maailmankartalle. He loivat alalle uuden lähestymistavan tarkastellessaan alkoholikysymystä osana yhteiskunnan kokonaisuutta, eikä pelkkänä yksilön riskikäyttäytymisenä. Hän johti vuosikymmenten ajan 1972–2000 Alkoholipoliittista tutkimuslaitosta ja sen jälkeen Alkoholitutkimussäätiötä, oli asiantuntijana ja neuvonantajana Suomen alkoholipoliittisissa linjauksissa. Hän oli sukupuolten tasa-arvoa edistävän Yhdistys 9:n ja syrjäytyneitä puolustavan Marraskuun liikkeen perustajajäsen. Mäkelä oli 1970-luvulta alkaen komiteajäsenenä luomassa Suomen lainsäädännön pohjaa rikos- ja perheoikeuden sekä valtiosäännön osalta.


title: Klaus Mäkelä

text: Kriminologisen tutkimuslaitoksen hallituksen puheenjohtaja 1972–1974; Oikeus- ja yhteiskuntatieteellisen yhdistyksen puheenjohtaja 1977–1979; Kettil Bruun Society for Social and Epidemiological Studies on Alcohol, puheenjohtaja 1989–1991.


title: Klaus Mäkelä

text: Jäsenyyksiä komiteoissa: naisen asemaa tutkiva komitea 1966–1970, aborttilakikomitea 1967–1968, kriminaalihuoltokomitea 1970–1972, avioliittolakikomitea 1970–1976, valtiosääntökomitea ja II valtiosääntökomitea 1971–1975, rikosoikeuskomitea 1972–1977, alkoholikomitea 1976–1978, vuoden 1987 alkoholilakikomitea 1987–1989.


title: Klaus Mäkelä

text: Jellinek Memorial Award 1984; professorin arvo 2000.


title: Radama II

text: Radama II (syntyjään prinssi Rakoto eli Rakotosehenondradama; 23. syyskuuta 1829 – 12. toukokuuta 1863) oli Madagaskarin kuningas, joka hallitsi maata vuosina 1861–1863.


title: Radama II

text: Prinssi Rakoto oli virallisesti kuningas Radama I:n poika, vaikka hän oli syntynyt yli yhdeksän kuukautta tämän kuoleman jälkeen. Hänen äitinsä Ranavalona I vastusti eurooppalaisvaikutusta ja pyrki palauttamaan perinteiset arvot. Uudistusmielinen prinssi yritettiin saada valtaan Joseph-François Lambertin vuonna 1857 järjestämän epäonnistuneen vallankaappausyrityksen avulla. Prinssi Rakoto peri vallan äitinsä kuoltua vuonna 1861 ja otti kuninkaana nimen Radama II.


title: Radama II

text: Radama II avasi maan ulkomaiselle vaikutukselle ja solmi ystävyyssopimukset Britannian ja Ranskan kanssa. Kristittyjen vainot lopetettiin ja lähetyssaarnaajat palasivat maahan. Kuninkaan länsimielisyys herätti laajaa tyytymättömyyttä ja johti vuonna 1863 vallankaappaukseen, jossa hänet tapettiin kuristamalla.


title: Radama II

text: Radama II:n valtaistuimen peri hänen vaimonsa Rasoherina, jota seurasi toinen hänen vaimoistaan Ranavalona II. Jatkossa aatelisto valvoi hallitsijoiden toimia. Pääministeri Rainilaiarivony oli naimisissa kaikkien kolmen viimeisen kuningattaren kanssa.


title: Slovakian tasavallan hyökkäys Puolaan 1939

text: Slovakian tasavallan hyökkäys Puolaan tapahtui 1.–16. syyskuuta 1939 osana Saksan aloittamaa Puolan offensiivia. Slovakialaisia joukkoja komensi Slovakian tasavallan puolustusministeri kenraali Ferdinand Čatloš. Hyökkäyksen jälkeen Slovakia sai itselleen alueet, jotka se oli joutunut luovuttamaan Puolalle vuonna 1920. Alueet palautettiin Puolalle vasta 20. toukokuuta 1945.


title: Kusum

text: Kusum on marraskuussa 2000 ensi-iltansa saanut Intiassa kuvattu suomalainen dokumenttielokuva, jonka on ohjannut ja käsikirjoittanut Jouko Aaltonen.


title: Kusum

text:
Kusum on 14-vuotias tavallinen intialainen tyttö. Hän asuu Delhissä, käy koulua ja miettii tulevaisuuttaan.
Kunnes sairastuu. Kusum lopettaa syömisen, eristäytyy ja saa pahoja raivokohtauksia.
Bhagat Jaghdish Prasad Varman, kokeneen parantajan mielestä pahat henget ovat käyneet perheen kimppuun,
Perhe kokeilee länsimaista lääketiedettä, mutta päätyy lopulta kuitenkin perinteiseen intialaiseen henkiparannukseen Bhagatin käsien hoivassa. Tie on pitkä, henget eivät ole helppoja vastustajia.


title: Kusum

text:
KUSUM on elokuva perheen kamppailusta epäonnea, huonoja olosuhteita ja sairautta vastaan.
Tarina auttaa ymmärtämään monia mystisinä pidettyjä asioita. Eikö perheillä kaikkialla maailmassa olekin samanlaisia vaikeuksia? Ovatko henget lopultakin vain erilaisia nimiä meillekin tutuille mielenterveyden ongelmille? Vai onko kyse sittenkin uskosta ja jostakin yliluonnollisesta? Dokumentti jättää katsojalle pääteltäväksi mikä todellisuudessa Kusumia vaivaa ja miksi hän ei siitä parane.Elokuva on saanut palkintoja sekä kotimaisilla että kansainvälisillä elokuvafestivaaleilla


title: Laura Tuomisalo

text: Laura Elisabet Tuomisalo (s. 16. huhtikuuta 1987 Kokkola) on suomalainen keilaaja. Hän on voittanut muun muassa nuorten naisten Suomen-mestaruuden 2006 sekä saavuttanut yleisessä sarjassa SM-pronssia 2008.


title: Laura Tuomisalo

text: Laura Tuomisalo valitsi isänsä Leif Tuomisalon tavoin keilailun harrastuksekseen. Hän aloitti keilailun 10-vuotiaana yhdessä Mikael-veljensä kanssa samaan aikaan, kun hänen vanhempansa ryhtyivät pitämään Kokkolan keilahallia. Sisarukset rekisteröityivät Monsters Bowling club -nimiseen keilaseuraan. Myöhemmin Laura Tuomisalo siirtyi Tiger Sharks -nimiseen seuraan, jota edustaen hän voitti kaksi Suomen-mestaruutta. Nykyään hän on Cps nimisessä seurassa.


title: Laura Tuomisalo

text: Tuomisalo saavutti ensimmäisen epävirallisen SM-mitalinsa, hopeaa, alle 15-vuotiaitten sarjassa vuonna 2000. Seuraavana vuonna hän saavutti jälleen hopeaa ja vuonna 2002 pronssia.


title: Laura Tuomisalo

text: Syksyllä 2002 Tuomisalo voitti kaksi maajoukkuekarsintaa ja oli kolmannessa karsinnassa toinen. Näillä näytöillä hän nousi maajoukkueeseen ja edusti Suomea junioreiden (alle 18-vuotiaat) PM-kisoissa, joissa hän saavutti joukkuekilpailussa hopeamitalin. Henkilökohtaisessa kilpailussa Tuomisalo oli 12:s kolmanneksi parhaana suomalaisena.


title: Laura Tuomisalo

text: Ensimmäisen virallisen Suomen-mestaruuden junioreiden sarjassa Tuomisalo voitti keväällä 2003 Seinäjoella. Laura Tuomisalo pääsi välierien kautta loppuotteluun, jossa hän voitti vastustajansa, vantaalaisen Eeva Pullin tuloksella 164-164, 222-223. Voitto ratkesi viimeisessä ruudussa.


title: Laura Tuomisalo

text: Myöhempinä vuosina Tuomisalo on edustanut Suomea kaksissa junioreiden EM-kisoissa, Saksan Augsburgissa 2004 ja Belgian Antwerpenissä 2005. Saksassa Tuomisalo oli 71:s tuloksella 2969 (keskiarvo 164,9) ja Belgiassa 38:s tuloksella 3297 (keskiarvo 183,2).


title: Laura Tuomisalo

text: Vuonna 2004 Tuomisalo keilasi junioreiden SM-pronssille ja vuonna 2005 junioreiden SM-hopealle. Vuonna 2006 hän voitti kotikisoissaan ensimmäisen nuorten Suomen-mestaruuden. ja sai SM-pronssia parikisassa Elina Kankaan kanssa.


title: Slovakian 2. jalkaväkidivisioona

text: Slovakian 2. jalkaväkidivisioona oli Slovakian tasavallan maavoimien divisioona, joka muodostettiin niistä joukoista jotka taistelivat kesäkuusta elokuuhun 1941 saksalaisten rinnalla Saksan hyökättyä Neuvostoliittoon. Sen alkuperäinen tehtävä oli taistella neuvostoliittolaisia partisaaneja vastaan selustassa saksalaisten edetessä syvemmälle. Myöhemmin yksikkö jäi taistelemaan partisaaneja vastaan Žytomyrin alueelle. Monia divisioonaan kuuluneita yksiköitä siirrettin Slovakian 1. jalkaväkidivisioonaan vahvistuksiksi kuten 31. tykistörykmentti. Stalingradin tappion jälkeen taistelumoraali alkoi laskea ja divisioona siirrettiin Minskin lähelle hiljaisemalle sektorille. Ongelmien jatkuessa karkaamisina 1. marraskuuta 1943 yksikkö riisuttiin suurelta osin aseista ja se lähetettiin Ravennaan rakentajaprikaatiksi.


title: Eurico Carrapatoso

text: Eurico Carrapatoso (s. 1962) on portugalilainen säveltäjä.


title: Eurico Carrapatoso

text: Carrapatoso opiskeli historiaa Porton yliopistossa, josta hän valmistui 1985. Samana vuonna hän aloitti järjestelmälliset musiikinopinnot Borges Coelhon, Fernando Lapan ja Cândido Liman johdolla. Vuonna 1988 hän aloitti sävellyksen opinnot Constança Capdevillen oppilaana jatkaen opintojaan 1991–1993 Jorge Peixinhon johdolla Porton kansallisessa konservatoriossa, josta hän valmistui korkeimmin mahdollisin arvosanoin. Eurico Carrapatoso on opettanut säveltämistä Lissabonin Escola Superior de Músicassa ja Academia de Orquestrassa. Vuodesta 1989 hän on opettanut musiikkianalyysiä ja säveltämisen tekniikkaa Lissabonin kansallisessa konservatoriossa.


title: Eurico Carrapatoso

text: Eurico Carrapatoson sävellyksiä on esitetty ympäri Eurooppaa sekä Pohjois- ja Etelä-Amerikassa. Hänen sävellyksiään on palkittu useaan otteeseen, mm. Lopes-Graça -palkinto (1998) ja Francisco de Lacerda -palkinto (1999). Hänen sävellyksensä ovat kolmeen otteeseen edustaneet Portugalia Unescon kansainvälisessä säveltäjä-rostrumissa Pariisissa (1998, 1999 ja 2006). Vuonna 2004 Portugalin presidentti myönsi Carrapatosolle prinssi Dom Henrique -kunniamerkin.


title: Nokia E75

text: Nokia E75 on Nokian valmistama Communicator-tyylisen QWERTY-näppäimistön sisältävä puhelinmalli.


title: Marc Muniesa

text: Marc Muniesa Martínez (s. 27. maaliskuuta 1992 Lloret de Mar, Katalonia, Espanja) on espanjalainen jalkapalloilija. Hän pelaa Englannin valioliigassa ja hänen joukkueenaan toimii Stoke City FC. Muniesan pelipaikka on keskuspuolustaja, mutta hän voi pelata myös vasemman puolustajan paikalla.


title: Marc Muniesa

text: Muniesa pelasi debyyttinsä FC Barcelonalle 17-vuotiaana Osasunaa vastaan 23. toukokuuta 2009 Barcelonan jo varmistettua mestaruuden, jolloin hän tuli vaihdosta kentälle. Muniesa kuitenkin ehti pelata vain muutaman minuutin, ennen kuin hän sai punaisen kortin ja joutui poistumaan kentältä. Hän oli Barcelonan kokoonpanossa vaihtopelaajana voitokkaassa Mestarien liigan loppuottelussa neljä päivää myöhemmin.


title: Marc Muniesa

text: Kaudet 2009–2010 ja 2010–2011 Muniesa pelasi Barcelona B:ssä ilman edustusjoukkuepelejä. Hänen sopimustaan jatkettiin 15. helmikuuta 2011 yhdellä vuodella. Vuoden 2013 heinäkuussa Muniesan ilmoitettiin tehneen neljän vuoden sopimuksen Stoke City FC:n kanssa.


title: Marc Muniesa

text: "Päivitetty 3. heinäkuuta 2013"


title: Marc Muniesa

text: Barcelona


title: Marc Muniesa

text: Espanjan maajoukkue


title: Gunnar von Numers

text: Gösta Gunnar Helge von Numers (7. heinäkuuta 1876 Lapväärtti – 17. elokuuta 1916 Turku) oli suomalainen rautatievirkamies ja ruotsin kielellä kirjoittanut runoilija.


title: Gunnar von Numers

text: Von Numersin vanhemmat olivat asemapäällikkö, näytelmäkirjailija Gustaf von Numers ja Helena Lovisa Eleonora Roos. Hän pääsi ylioppilaaksi 1896 Helsingissä (Läroverket för gossar och flickor). Von Numers oli rautatievirkailijana valtion rautateiden palveluksessa ensin Pännäisissä vuoteen 1905 saakka ja sitten Mikkelissä ja viimeksi vuodesta 1909 hän toimi Turun rautatieasemalla kirjanpitäjänä.


title: Gunnar von Numers

text: Gunnar von Numers oli naimisissa vuodesta 1902 Hildur Lundahlin kanssa. Heidän lapsiaan olivat kirjailijat Lorenz von Numers ja Gund von Numers.


title: Gund von Numers

text: Berglit Hildegund Margerith von Numers-Liljeblad, kirjailijanimi Gund von Numers tai von Numers-Snellman (28. elokuuta 1901 Kemiö (toisen lähteen mukaan Pännäinen) – 31. joulukuuta 1984 Västerås, Ruotsi) oli suomenruotsalainen kirjailija.


title: Gund von Numers

text: Gund von Numersin vanhemmat olivat rautatevirkamies ja runoilija Gunnar von Numers ja Hildur Lundahl. Hänen veljensä oli kirjailija Lorenz von Numers. Gund von Numers oli "Våra Kvinnor" -lehden päätoimittajana 1928–1930 ja vuosina 1943–1948 hän työskenteli Mannerheimin lastensuojeluliitossa. Hänen ensimmäinen aviomiehensä oli vuonna 1942 kuollut kenraalimajuri Aarne Snellman. Von Numers muutti asumaan Ruotsiin mentyään uudelleen naimisiin vuonna 1948.


title: Gund von Numers

text: Ilmari Unhon vuonna 1944 ohjaama elokuva "Kartanon naiset" perustuu von Numersin samannimiseen romaaniin.


title: Pirkanmaan vuoden kylä

text: Pirkanmaan vuoden kylä on kunnianimitys, jonka Pirkanmaan kylien maakunnallinen yhteenliittymä Pirkan Kylät ry myöntää vuosittain yhdelle pirkanmaalaiselle kylälle.


title: Pirkanmaan vuoden kylä

text: Pirkanmaan vuoden kyliksi on valittu seuraavat pirkanmaalaiset kylät:


title: Geotagging

text: Geotagging on menettelytapa, jossa lisätään paikkatietoa erilaisiin medioihin kuten esimerkiksi valokuviin, videoihin ja web-sivuille.


title: Geotagging

text: Kuvien ja videoiden geotaggausta tukevia työpöytäohjelmistoja ovat muun muassa


title: Geotagging

text: Ominaisuutta tukevia verkkopalveluita ovat muun muassa


title: Ranavalona II

text: Ranavalona II (syntyjään Ramoma, 1829 – 13. heinäkuuta 1883) oli Madagaskarin kuningatar vuosina 1868–1883.


title: Ranavalona II

text: Ramoma oli kuningatar Rasoherinan serkku ja tämän aviomiehen Radama II:n toinen vaimo. Hän kääntyi protestantiksi ja oli maan ensimmäinen kristitty hallitsija nimellä Ranavalona II. Todellinen valta oli hänen aviomiehellään, pääministeri Rainilaiarivonylla.


title: Ranavalona II

text: Ranavalona II:n aikana Madagaskar eurooppalaistui nopeasti. Talous kehittyi, kouluja perustettiin ja maa sai ensimmäiset kirjoitetut lait. Anglikaanisuus julistettiin maan viralliseksi uskonnoksi. Kuningattaren hallituskauden loppua varjosti Ranskan vuonna 1883 aloittama valloitussota. Hänen seuraajansa oli Madagaskarin viimeinen kuningatar Ranavalona III.


title: Istedin taistelu

text: Istedin taistelu käytiin Slesvigin kaupungin pohjoispuolella olevan Istedin kylän ympäristössä ensimmäisessä Saksan–Tanskan sodassa 5. heinäkuuta 1850.


title: Istedin taistelu

text: Taisteluun osallistui 40 000 kenraali Kroghin johtamaa tanskalaista ja heitä vastassa oli 25 000 kenraali Karl Wilhelm von Willisenin johtamaa saksalaista. Tanskalaisten voitettua Willisen pakeni Rendsburgiin.


title: Jarno Koskiranta

text: Jarno Koskiranta (s. 9. joulukuuta 1986 Paimio) on suomalainen jääkiekkoilija, joka pelaa KHL-joukkue Pietarin SKA:ssa. Hän on pelipaikaltaan keskushyökkääjä. Isokokoisen Koskirannan vahvuudet ovat suoritusvarmuus ja kokonaisvaltaisuus.


title: Jarno Koskiranta

text: Paimiossa syntynyt Koskiranta on Espoon Kiekkoseuran kasvatti. Hän siirtyi juniorina sittemmin Espoo Bluesiin, jossa Koskiranta voitti A-nuorten SM-hopeaa vuonna 2007 ja SM-pronssia vuonna 2006. Väliin mahtuu myös kausi 2003–2004 Grankulla IFK:n B-nuorten I-divisioonajoukkueessa. Koskirannan viimeinen hopeaan päättynyt A-juniorikausi 2006–2007 jäi A-nuorten SM-liigassa vain 12 runkosarja- ja kahden playoff-ottelun mittaiseksi loukkaantumisten vuoksi. Hän pelasi kauden aikana myös A-nuorten I-divisioonaa Kiekko-Espoossa.


title: Jarno Koskiranta

text: Kaudeksi 2007–2008 Koskiranta siirtyi pelaamaan miesten pelejä Kirkkonummen Salamoihin, Mestikseen. Hän oli kauden positiivisimpia yllättäjiä ja teki 43 runkosarjaottelussa tehot 11+15=26, joilla Koskiranta sijoittui joukkueen sisäisessä pistepörssissä toiseksi Jarno Niinimäen jälkeen. Salamat putosi Suomi-sarjaan keväällä 2008, mutta Koskiranta jatkoi kuitenkin kaudella 2008–2009 Mestis-uraansa Jokipojissa, jonne hän siirtyi vuoden mittaisella sopimuksella. Koskiranta teki runkosarjassa 29 pistettä, mutta kevään 2009 pudotuspeleissä tulleet tehot 4+7=11 riittivät koko pistepörssin voittoon. Hän voitti kauden päätteeksi Mestis-hopeaa.


title: Jarno Koskiranta

text: Huhtikuussa 2009 Saimaan Pallo otti Koskirannan ja TuTosta siirtyneen Jarmo Jokilan koeajalle. Molemmat saivat elokuussa 1+2-vuotiset sopimukset joukkueeseen. Koskirannan SM-liigan tulokaskauden 2009–2010 15 ensimmäistä ottelua toivat vain yhden syöttöpisteen, mutta hän teki lopulta sensaatiomaisesti tehot 15+16=31, joilla Koskiranta voitti tulokkaiden maalipörssin ja sijoittui tulokkaiden pistepörssissä toiseksi Ässien Mika Niemen kanssa edellään vain HIFK:n Mikael Granlund. Hän oli myös SaiPan kolmanneksi paras pistemies ja maalintekijä. Koskirannan liigauran avausmaali syntyi 24. lokakuuta 2009 vieraissa Jokereita vastaan. Tammikuussa 2010 hän teki kaksivuotisen jatkosopimuksen SaiPan kanssa.


title: Jarno Koskiranta

text: Kaudella 2010–2011 Koskiranta oli tehoilla 8+24=32 SaiPan toiseksi paras pistemies Tyler Redenbachin jälkeen. Hän oli myös joukkueen ainoa kaikki 60 runkosarjaottelua pelannut pelaaja Mikko Pukan kanssa. Kaudella 2011–2012 Koskiranta teki tehot 17+22=39, joilla hän voitti SaiPan sisäisen maalipörssin ja oli sisäisessä pistepörssissä toinen Jesse Saarisen jälkeen. Koskiranta pelasi jälleen kerran joukkueen ainoana hyökkääjänä kaikki runkosarjan 60 ottelua. Puolustajista ne pelasi vain Per Savilahti-Nagander.


title: Jarno Koskiranta

text: Koskiranta siirtyi kaudeksi 2012–2013 kaksivuotisella sopimuksella Tapparaan. Hän teki runkosarjassa SM-liigan yhden kauden piste-ennätyksensä 22+18=40 ja oli joukkueensa paras maalintekijä yhdessä Ville Niemisen kanssa. Tappara eteni keväällä 2013 SM-liigan loppuotteluihin, joissa hävisi Ässille voitoin 2–4. Koskiranta oli pudotuspelien toiseksi paras maalintekijä Lukon Justin Azevedon jälkeen ja neljänneksi paras pistemies Azevedon, Ässien Mika Niemen ja joukkuetoverinsa Teemu Aallon jälkeen.


title: Jarno Koskiranta

text: Toukokuussa 2013 julkistettiin Koskirannan siirtyvän kaksivuotisella sopimuksella KHL:n Sibir Novosibirskiin.


title: Jarno Koskiranta

text: Koskiranta debytoi Suomen A-maajoukkueessa 24. huhtikuuta 2010 Odensessa harjoitusottelussa Tanskaa vastaan. Hänet oli valittu tuolloin Suomen ensimmäiseen MM-leiriryhmään. Koskiranta teki arvokisadebyyttinsä jääkiekon maailmanmestaruuskilpailuissa 2013. Hän oli pelannut ennen niitä 14 A-maaottelua jääden ilman tehopisteitä.


title: Jarno Koskiranta

text: Koskiranta valittiin edustamaan Suomea vuoden 2018 talviolympialaisiin.


title: Jarno Koskiranta

text: Koskirannan isoveli Tero pelaa Saimaan Pallon riveissä.


Suomen Elektronisen Kaupankäynnin yhdistys ry ("Electronic Commerce Association of Finland", ECF) on vuonna 1996 toimintansa aloittanut yleishyödyllinen ja voittoa tavoittelematon valtakunnallinen yhteistyöorganisaatio, jonka tarkoituksena on edistää sähköistä kaupankäyntiä ja siihen liittyvien toimintojen kehitystä Suomessa.


Suomen Elektronisen Kaupankäynnin yhdistys ry on ainoa internet-kaupankäyntiin keskittynyt yleishyödyllinen ja voittoa tavoittelematon valtakunnallinen yhteistyöorganisaatio Suomessa. Yhdistys on ”riippumaton tiedon tuottaja ja välittäjä, sekä alan toimijoiden foorumi ja edunvalvoja”, jonka missiona on ”Internetissä tapahtuvan tuotteiden ja palveluiden kaupankäynnin edistäminen sekä suomalaisten verkkokauppiaiden toimintaedellytysten parantaminen”.


title: Suomen Elektronisen Kaupankäynnin yhdistys

text: Yhdistyksen pääasialliset toimintamuotoja ovat asiantuntemuksen ja informaation tarjoaminen, alan edunvalvonta, koulutus, tiedonvälitys ja verkostoituminen. Se seuraa alan kehitystä ja osallistuu keskusteluun.280 Yhdistys on vuoteen 2009 mennessä antanut asiantuntemustoiminpidettä sähköisen kaupan yhteensä yli 15 000 henkilölle ja 5 000 organisaatiolle.


text: Yhdistyksellä on alle sata organisaatiojäsentä, muun muassa sähköisen kaupan järjestelmätoimittajat. Sen entinen toiminnanjohtaja Kare Casals on sen hallituksen puheenjohtaja.


text: Yhdistyksen juuret juontavat Jyväskylän Yliopistoon, jossa tietotekniikan tutkimusinstituutti (TITU) käynnisti kesällä 1996 internetkaupasta kiinnostuneiden toimijoiden verkostoituminen ja tapahtumien järjestäminen. Toiminta vakiintui 1997 ja yhdistys rekisteröitiin.


text: Alkuvuosina toiminnan painopiste oli jäsenten yhteistyön ja tiedonsaannin edistämisessä sekä tilaisuuksien järjestämisessä. Se saavutti sähköisen kaupankäynnin toimijoiden luottamuksen, niin että vuonna 2000 sen jäsenmäärä oli 240 organisaatiota.


text: It-kuplan puhkeaminen vuonna 2000 vaikutti niin, että jäsenmäärä supistui. Vuonna 2002 ECF:n toimisto siirrettiin Jyväskylästä Helsinkiin ja solmi yhteistyösopimuksen Sähköisen kaupan palvelukeskuksen (e-finland.org) hallinnoimisesta vastaavan E-Finland Network Oy:n kanssa. Samalla palvelukeskus otti hoitaakseen yhdistyksen operatiivisen toiminnan ja palvelukeskuksen toiminnanjohtaja Kare Casalsille siirtyi yhdistyksen toiminnanjohtajan tehtävät.


text: PuheenjohtajaVarsinaiset jäsenetVarajäsenet:


title: Sähköisen kaupan palvelukeskus

text: Sähköisen kaupan palvelukeskus eli "E-finland.org" on keväällä 2000 perustettu sähköiseen internetkauppaan keskittynyt tieto- ja tukipalvelu.


title: Sähköisen kaupan palvelukeskus

text: Internetissä toimiva palvelu avattiin 17.3.2000, osana kansainvälistä Internet Fiesta -tapahtumaa, jonka taustajärjestäjinä ovat toimineet kansainvälinen Internet Society (ISOC) ja EU-komision Information Society Promotion Office (ISPO). Tuolloin, vuonna 2000 Suomen järjestelyistä vastasi ISOC Finland (Suomen Internet-yhdistys ry), Tietotekniikan Kehittämiskeskus ry (TIEKE) ja Lasipalatsin Mediakeskus yhteistyössä Helsingin kaupunginkanslian, Nykyaika konsortion sekä Suomen Freenet ry:n kanssa.


title: Sähköisen kaupan palvelukeskus

text: Tavoitteena on ollut tarjota sähköiseen kauppaan keskittynyt valtakunnallinen tietolähde, palvelukeskus, joka tarjoaa tietoa sähköisestä kaupankäynnistä kuluttajille, kauppiaille, alan toimijoille ja muille kiinnostuneille intressiryhmille.


title: Sähköisen kaupan palvelukeskus

text: Palvelukeskuksen hallinnoinnista on vastanut joulukuusta 2000 saakka E-Finland Network Oy. Palvelukeskusken vastaavana päätoimittajana ja toiminnanjohtajana on toiminut sen perustamisesta saakka Kare Casals.


title: Sähköisen kaupan palvelukeskus

text: Palvelukeskus toimii yhteistyössä eri sähköisen liiketoiminnan yhteisöjen ja organisaatioiden kanssa. Palvelukeskuksen pääyhteystyökumppanina ja tukijana on toiminut vuodesta 2002 Suomen Elektronisen Kaupankäynnin yhdistys ry, ECF.


title: My Super Ex

text: My Super Ex on Ivan Reitmanin ohjaama yhdysvaltalainen romanttinen komedia vuodelta 2006.


title: My Super Ex

text: Elokuva kertoo naisesta, jolla on ainutlaatuisia voimia, ja häneen rakastuvasta tavallisesta arkkitehdistä.


title: My Super Ex

text: Matt Saunders on arkkitehti, joka tapaa metrossa Jennyn. Hän vaikuttaa aluksi aivan normaalilta tyttöystävältä, mutta myöhemmin Mattille selviää, ettei Jenny olekaan kuten kaikki muut naiset. Matt kyllästyy pian Jennyn ailahtelevaisuuteen ja kontrollointiin, ja päättää jättää tämän. Jenny ei ole samaa mieltä ja aikoo kostaa Mattille.


Luettelo televisiosarjan Rakkauden anatomia jaksoista.


title: Luettelo televisiosarjan Rakkauden anatomia jaksoista

text: Rakkauden anatomia on Greyn anatomia -sarjan sisarsarja, ja alkoi Yhdysvalloissa vuonna 2007. Sarjan päähenkilö on tri Addison Montgomery, joka oli alun perin Greyn anatomia -sarjan henkilö.


text: ° Jaksot "Acceptance" ja "Ex-Life" ovat crossover-jaksoja Greyn anatomia -sarjan kanssa. Jaksossa Acceptance alkanut tarina jatkuu Greyn anatomian jaksossa "Before and After", Rakkauden anatomian jaksossa "Ex-Life" ja Greyn anatomian jaksossa "An Honest Mistake".


text:
° Miranda Bailey Greyn anatomiasta vierailee jaksossa "Right Here, Right Now".
¤ Jakso "Another Second Chance" on crossover-jakso Greyn anatomian kanssa, ja jatkaa Greyn anatomian jaksossa "Blink" alkanutta tarinaa.


text: ° crossover-jakso Greyn anatomian kanssa


text: Rakkauden anatomian henkilöt ja juonikuviot ovat olleet esillä myös muutamissa Greyn anatomia -sarjan crossover-jaksoissa sekä yhdessä Addisonin tarinaa kertaavassa erikoisjaksossa. Greyn anatomian jakso "The Other Side of This Life" tapahtuu ennen Rakkauden anatomian 1. kautta, ja esittelee Rakkauden anatomian päähenkilöt (Addisonia lukuun ottamatta) ensimmäisen kerran.


title: Satakunnan vuoden kylä

text: Satakunnan vuoden kylä on kunnianimitys, jonka Satakylät ry myöntää vuosittain yhdelle satakuntalaiselle kylälle.


title: Satakunnan vuoden kylä

text: Satakunnan vuoden kyliksi on valittu seuraavat kylät:


title: Neliöseula

text: Neliöseula (QS) on algoritmi, jolla luku voidaan jakaa tekijöihinsä. Algoritmin on kehittänyt Carl Pomerance vuonna 1981. Aina vuoteen 1993 asti neliöseula oli nopein tunnettu tapa jakaa luku tekijöihinsä. Edelleenkin se on nopea menetelmä alle 110-numeroisten lukujen tekijöiden määrittämisessä.


title: Veijo Hytti

text: Veijo Tapani Hytti (s. 5. huhtikuuta 1969 Lappeenranta) on suomalainen kauppatieteiden maisteri ja yritysjohtaja.


title: Veijo Hytti

text: Veijo Hytti työskenteli 1990-luvulla projektitehtävissä Kymmene Corporationissa ja sen jälkeen Fazerilla. 2000-luvulla Veijo Hytti on ollut mukana Taivas-konsernin eri yksiköitä perustettaessa, muun muassa Taivaskauppaa, Taivasdesignia, Kuulas Millward Brownia ja Happi Mindshare Finlandia. Vuoden (2007) hän toimi Taivas Maan Päällä Oy -konsernin toimitusjohtajana. Vuosina 2008-2009 hän rakensi WPP:hen kuuluvaa mediatoimistokonserni GroupM Finlandia, johon kuuluvat mediatoimistot Happi Mindshare, Virta Mediacommunity, MEC Finland ja 7th Heaven Productions. Nyt Hytti toimii palvelusuunnittelutoimisto Vilja Helsingin toimitusjohtajana.


title: Veijo Hytti

text: Veijo Hytti on toiminut markkinointiviestintäalan asiantuntijayrityksissä osakkaana ja hallitustehtävissä sekä alan järjestön Markkinointiviestinnän Toimistojen Liiton (MTL) hallituksessa.


title: ECF

text: ECF voi viitata seuraaviin:


title: Kivilaitumet

text: Kivilaitumet () on vuonna 2008 kansainvälisenä yhteistuotantona valmistunut dokumenttielokuva.


title: Kivilaitumet

text: Paimentolaisperhe asuu Himalajalla Chantangin ylängöllä Ladakhissa. Kylmässä autiomaassa perhe tulee niukasti toimeen kasvattamalla pashmina-vuohia. Paimentolaisten kasvattamien vuohien lämmittävä karvapeite on ylellisten Kashmir-shaalien raaka-aine. Se on perheen ainoa tulonlähde ja siitä riippuu myös perheen lapsien koulunkäynti.


title: Nyrkkeily kesäolympialaisissa 1988

text: Vuoden 1988 kesäolympialaisissa Soulissa käytiin nyrkkeilykilpailut 12 painoluokassa. Nyrkkeilyyn osallistui 441 urheilijaa ja 159 toimitsijaa 106 eri maasta. Ensimmäinen ottelu käytiin 17. syyskuuta ja viimeinen 2. lokakuuta. Parhaiten pärjäsi Yhdysvallat kolmella kullalla ja hopealla ja kahdella pronsillaan.


title: Nyrkkeily kesäolympialaisissa 1988

text: Höyhensarja (57 kg)


title: Nyrkkeily kesäolympialaisissa 1988

text: Välisarja (67 kg)


title: Nyrkkeily kesäolympialaisissa 1988

text: Keskisarja (75 kg)


title: Kolmetoista assyrialaista kirkkoisää

text: Kolmetoista assyrialaista kirkkoisää () olivat Georgian kirkon perinteen mukaan ryhmä lähetyssaarnaajia, jotka saapuivat Georgiaan Mesopotamiasta 500-luvulla tukeakseen kristinuskon kehitystä maassa. Georgialaiset kirkkohistorioitsijat pitävät heitä useiden luostareiden perustajina ja maan asketistisen liikkeen käynnistäjinä.


title: Kolmetoista assyrialaista kirkkoisää

text: Assyrialaisten kirkkoisien elämistä kerrotaan keskiaikaisissa georgialaisissa hagiografisissa teksteissä, eikä niistä ole tietoa muissa lähteissä. Jotkut elämäkerroista on laadittu vasta 1700-luvun synaksariumia varten, mutta neljä niistä on alkuperäisiä, ja niistä on säilynyt myös suoria käännöksiä. Tekstien ajoittaminen ja niiden attribuointi on aiheuttanut kiistoja. Joidenkin elämäkertojen kirjoittajiksi on ehdotettu georgialaisia katolikoksia Arsen I:tä (830–887) ja Arsen II:ta (955–980). Muut tekstit, joiden kirjoittajaa ei tunneta, on saatettu laatia aiemmin 600-luvun lopussa.


title: Kolmetoista assyrialaista kirkkoisää

text: Nykyisin monet luostarit on nimetty Georgiassa assyrialaisten kirkkoisien mukaan. Niitä pidetään heidän perustaminaan, ja sanotaan, että he ja heidän lukuisat opetuslapsensa johtivat niitä. Keskiajalla näillä uskonnollisilla instituutioilla oli tärkeä asema kristityn georgialaisen identiteetin muodostamisessa.


title: Kolmetoista assyrialaista kirkkoisää

text: Kirjallinen ja suullinen perinne mainitsee jopa 19 assyrialaista munkkia, jotka toimivat Georgiassa 500-luvulla, ja luku 13 vaikuttaa olevan lähinnä symbolinen. Nykytutkijat eivät ole yksimielisiä siitä, olivatko munkit syyrialaisia vai syyrialaisten kouluttamia georgialaisia, lähetyssaarnaajia vai syyrialaisia pakolaisia, monofysitistejä tai diofysitistejä: Syyriassa monofysitismi oli jäänyt alakynteen, kun taas Georgia oli edelleen valtaosin monofysitistinen valtio.


title: Kolmetoista assyrialaista kirkkoisää

text: Tärkeimmät assyrialaiset kirkkoisät olivat:


title: Rainilaiarivony

text: Rainilaiarivony (30. tammikuuta 1828 Ilafy – 17. heinäkuuta 1896 Alger) oli Madagaskarin kuningaskunnan pääministeri vuosina 1865–1895.


title: Rainilaiarivony

text: Rainilaiarivony oli kuningatar Ranavalona I:n pääministerin ja rakastajan Rainiharon poika, joka kohosi kuningattaren yksityissihteeriksi. Hän seurasi velipuoltaan Rainivoninahitrinionya armeijan komentajana vuonna 1864 ja pääministerinä helmikuussa 1865. Rainilaiarivony palveli kolmea kuningatarta: Rasoherinaa, Ranavalona II:ta ja Ranavalona III:ta ja meni heidän kaikkien kanssa naimisiin. Jo ennestään hänellä oli 19 lasta kahdesta eri avioliitosta.


title: Rainilaiarivony

text: Pääministeri ymmärsi eurooppalaisen kulttuurin ja teknologian merkityksen. Vuonna 1865 hän solmi kauppasopimuksen Britannian ja vuonna 1868 Ranskan sekä myöhemmin Saksan ja Yhdysvaltojen kanssa. Hän kehitti maan lainsäädäntöä ja hallintoa sekä armeijaa ja koulutusjärjestelmää eurooppalaisten mallien mukaisesti. Ulkopolitiikassaan Rainilaiarivony pyrki maan itsenäisyyden säilyttämiseen kannustamalla länsivaltojen kilpailua vaikutusvallasta Madagaskarissa.


title: Rainilaiarivony

text: Rainilaiarivony kielsi moniavioisuuden ja orjuuden, vaikka muuten suhtautui hyväksyvästi kansansa perinteisiin. Hänet kastettiin kristityksi vuonna 1869 ja anglikaanisuus julistettiin maan valtionuskonnoksi.


title: Rainilaiarivony

text: Ranskan valloitettua Madagaskarin vuonna 1895 Rainilaiarivony karkoitettiin Algeriin.


title: Eugène Mougin

text: Eugène Mougin (17. marraskuuta 1852 – ?) oli ranskalainen jousiampuja ja olympiavoittaja. Hän osallistui Pariisin olympialaisiin 1900 ja voitti kultaa 50 metrin Au Chapelet-kilpailusta.


title: Andreu Fontàs

text: Andreu Fontàs Prat (s. 14. marraskuuta 1989 Banyoles, Espanja) on espanjalainen jalkapalloilija, joka edustaa Celta Vigoa. Fontàsin pelipaikka on puolustaja.


title: Andreu Fontàs

text: Fontàs pelasi debyyttinsä FC Barcelonan edustuksessa Sporting Gijónia vastaan liigakauden avausottelussa 31. elokuuta 2009, kun hänet vaihdettiin Gerard Piquen tilalle 84:llä minuutilla. Kautena 2012-2013 hänet lainattiin RCD Mallorcalle. Mallorcassa Fontas esiintyi yhdeksässä ottelussa. Kesäkuussa 2013 Barcelona ilmoitti myyvänsä Fontasin Celta Vigolle. Myynti hinnaksi kerrottiin miljoona euroa ja sopimuksen kestoksi kolme vuotta.


title: Emmanuel Foulon

text: Emmanuel Foulon oli belgialainen jousiampuja ja olympiavoittaja. Hän osallistui Pariisin olympialaisiin 1900, joissa hän voitti kultaa Sur la Perche à la Herse-kilpailusta.


title: Buck the Odds

text: Buck the Odds on suomalaisen hard rock -yhtye Peer Güntin yhdeksäs studioalbumi. Se julkaistiin 21.10.2009. Albumi äänitettiin Noisecampin studiolla Turussa.


title: Buck the Odds

text: Albumi nousi Suomen virallisen listan sijalle 17.


title: Émile Grumiaux

text: Émile Grumiaux (11. kesäkuuta 1861 - 18. toukokuuta 1932) oli ranskalainen jousiampuja ja olympiavoittaja. Hän osallistui Pariisin olympialaisiin 1900 ja voitti kultaa Sur la Perche à la Pyramide-kilpailussa.


title: Fara Williams

text: Fara Williams (s. 25. tammikuuta 1984) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa huhtikuun 2018 loppuun mennessä 168 maaottelua ja tehnyt niissä 40 maalia. Hän ylsi neljäntenä Englannin naispelaajana sataan maaotteluun vuoden 2012 Kypros Cupissa.


title: Fara Williams

text: Williams aloitti jalkapalloilun 7-vuotiaana ja liittyi ihailemansa Chelsean alle 14-vuotiaitten tyttöjen joukkueeseen. Hän oli Englannin joukkueen kapteeni alle 19-vuotiaitten EM-kilpailuissa vuonna 2003, kun Englanti ylti välieriin. Naisten maajoukkueessa hän esiintyi ensimmäisen kerran 17-vuotiaana marraskuussa 2001. Hän teki kaksi maalia EM-kisoissa 2009, joissa Englanti saavutti hopeaa. MM-kilpailuissa hän on pelannut vuosina 2007, 2011 ja 2015, joista viimeisimmissä hän saavutti MM-pronssia. Kahdessa ensimmäisessä MM-turnauksessaan hän teki yhden maalin ja vuonna 2015 kolme maalia, kaikki rangaistuspotkuista, ja yksi niistä oli pronssiottelun ainoa maali. Vuoden 2017 EM-kisoissa hän pelasi yhdessä alkulohko-ottelussa sekä tappiollisessa välieräottelussa Alankomaita vastaan. Lontoon olympiakisoissa 2012 hän edusti Isoa-Britanniaa. Williamsilla on voimakas laukaus, jolla hän on onnistunut maajoukkueessakin usein maalinteossa rangaistusalueen ulkopuolelta.


title: Fara Williams

text: Seuratasolla Williams edusti kahdeksan vuotta Evertonia, mutta vuonna 2012 hän siirtyi paikalliskilpailija Liverpooliin. Tämän jälkeen hän on pelannut Arsenalissa ja vuodesta 2017 Readingissä.


title: Sotilasnimi

text: Sotilasnimi on sotilaalle annettu lisänimi. Suomessa se oli Ruotsin vallan aikana yleensä vierasperäinen, mutta Suomen suuriruhtinaskunnassa siirryttiin suomenkielisiin sotilasnimiin.


title: Sotilasnimi

text: Vierasperäiset sotilasnimet ovat olleet Suomessa käytössä jo keskiajalla. Näiden varhaisten sotilasnimien vaikutus nykyiseen suomalaiseen nimistöön on kuitenkin vähäinen. 1600-luvun lopulla Ruotsissa otettiin käyttöön ruotujakolaitos, jonka yhteydessä annetut sotilasnimet ovat vaikuttaneet voimakkaammin suomalaiseen nimistöön, sillä monet niistä ovat jääneet käyttöön sukuniminä. Ruotujakolaitoksen alkuaikoina merkittiin katselmusrulliin muun muassa kansanomaisia liikanimiä ja ammattinimiä, mutta 1700-luvun alun jälkeen koko Ruotsissa kehittyi yhtenäinen sotilasnimien antamiskäytäntö. Tähän vaikutti pyrkimys yhtenäiseen ruotsinkieliseen valtakuntaan.


title: Sotilasnimi

text: Sotilasnimet muistuttivat aluksi yleisesti säätyläisten nimiä. Aatelisnimien antaminen kiellettiin 1752, mutta niitä matkittiin sen jälkeenkin. 1700-luvun puolessa välissä yleisimpiä sotilasnimiä olivat kaksiosaiset nimet, jotka mukailivat aatelis- ja porvarisnimiä. 1700-luvun lopulla yleistyivät lyhyet nimet, niin sanotut tyypilliset sotilasnimet. 1800-luvun puolivälissä ruotujakolaitosta uudistettiin Suomessa ja sotilasnimiksi annettiin suomenkielisiä nimiä. Ne muistuttivat tyyliltään ja sisällöltään ruotsalaisia tyypillisiä sotilasnimiä.


title: Sotilasnimi

text: Ruodun uusi sotamies saattoi saada edellisen sotamiehen sotilasnimen sellaisenaan tai vähän muutettuna.


title: Sotilasnimi

text: 1860-luvulla ruotujakolaitos lakkautettiin, mutta sotilasnimet jäivät elämään. Osa Suomen nykyisistä ruotsinkielisistä sukunimistä on alkujaan sotilasnimiä. Myöhemmin sotilasnimiä on käännetty myös suomeen, jolloin tulokseksi on saatu sukunimi, jota tuskin muuten esiintyisi. Sotilasnimi on voinut siirtyä sotilaalta myös sotilastorpalle ja sitä kautta paikannimeksi. Tällaiset paikannimet ovat yleensä mukautuneet suomen kieleen.


title: Sotilasnimi

text:
Vänrikki Stoolin tarinoissa taisteluun osallistunut sivullinen saa sotilasnimen sekä varusteet komppanian urhoollisimmalta taistelussa kaatuneelta, sotamies Stoltilta.
Esimerkkejä sotilasnimistä:


title: Pauli Salonen

text: Paul Vilhelm "Pauli" Salonen (14. helmikuuta 1916 Hollola – 10. tammikuuta 2009 Kyynämöinen) oli suomalainen yhdistetyn hiihtäjä ja hiihtäjä. Hän edusti Lahden Hiihtoseuraa. Salonen osallistui Sankt Moritzin olympialaisissa 1948 sekä yhdistetyn normaalikilpailuun että hiihdon 18 kilometrin kilpailuun. Hän sijoittui yhdistetyssä seitsemänneksi ja hiihdossa 24:nneksi.


title: Janne Kinnunen

text: Janne Kinnunen on seuraavien henkilöiden nimi:


title: Karen Carney

text: Karen Carney (s. 1. elokuuta 1987) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa vuoden 2017 loppuun mennessä 134 maaottelua, joissa hän on tehnyt 31 maalia. Hän ylsi seitsemäntenä Englannin naispelaajana sataan maaotteluun. Hän on saavuttanut EM-hopeaa 2009 ja MM-pronssia 2015.


title: Karen Carney

text: Carney esiintyi ensimmäisen kerran Englannin maajoukkueessa 17-vuotiaana helmikuussa 2005; hän tuli vaihdosta kentälle ja teki Englannin viimeisen maalin 4–1-voitto-ottelussa Italiaa vastaan. Toukokuussa 2005 hän rakensi Englannin 1–0-voittomaalin, kun Englanti saavutti kaikkien aikojen ensimmäisen voittonsa Norjasta. Hän pelasi vuoden 2005 EM-kilpailuissa ja teki viime hetken voittomaalin Suomea vastaan. Vuoden 2007 MM-kilpailuissa hän kuului puolivälieriin selviytyneen Englannin avauskokoonpanoon kolmessa ottelussa neljästä. Hän saavutti hopeaa vuoden 2009 EM-kilpailuissa ja teki kaksi maalia, joista toisen loppuottelussa Saksaa vastaan. Carney edusti Englantia myös vuoden 2011 MM-kilpailuissa ja vuoden 2013 EM-kilpailuissa sekä Isoa-Britanniaa vuoden 2012 olympialaisissa. Vuoden 2015 MM-kilpailuissa hän teki alkulohkossa maalin sekä Meksikoa että Kolumbiaa vastaan. Vuoden 2017 EM-kilpailuissa hän pelasi kolmessa ottelussa, joista avauskokoonpanossa vain merkityksettömässä alkulohkon viimeisessä ottelussa Portugalia vastaan.


title: Karen Carney

text: Seuratasolla Carney on edustanut Birmingham Cityä, Arsenalia sekä vuoden 2015 lopulta alkaen Chelseaa. Hänet palkittiin vuoden nuorena pelaajana Englannissa vuonna 2005. Vuonna 2009 hän siirtyi Yhdysvaltoihin Chicago Red Starsiin mutta palasi vuonna 2011 Birminghamiin.


title: Kelly Smith

text: Kelly Smith (s. 29. lokakuuta 1978 Watford) on englantilainen jalkapalloilija. Hän pelaa keskikentällä tai hyökkääjänä. Hän on pelannut Englannin maajoukkueessa 117 maaottelua ja tehnyt niissä 46 maalia vuoden 2014 loppuun mennessä. Maaliskuussa 2011 hänestä tuli kolmas englantilainen sata maaottelua pelannut naisjalkapalloilija. Hän on maajoukkueen kaikkien aikojen paras maalintekijä.


title: Kelly Smith

text: Smith esiintyi ensimmäisen kerran Englannin maajoukkueessa 17-vuotiaana marraskuussa 1995. Hän on maansa naisten jalkapallohistorian tunnetuimpia ja taitavimpia pelaajia. Hän on pelannut neljissä EM-kilpailuissa ja kaksissa MM-kilpailuissa sekä Lontoon olympialaisissa 2012 Ison-Britannian joukkueessa. Vuoden 2007 MM-kilpailuissa, joissa Englanti selviytyi puolivälieriin, hän teki neljä maalia ja hänet valittiin kahdesti ottelun pelaajaksi sekä turnauksen tähdistöön. Hän kuului vuoden 2009 EM-kilpailuissa hopeaa voittaneeseen joukkueeseen ja teki alkulohkossa 3–2-voittomaalin ottelussa Venäjää vastaan. Vuoden 2011 MM-kilpailuissa hän pelasi jokaisessa Englannin neljässä ottelussa, kolme niistä alusta loppuun.


title: Kelly Smith

text: Seuratasolla Smith edustaa kotimaassaan Arsenalia. Hän pelasi myös muutaman vuoden Yhdysvalloissa ja edusti siellä Boston Breakersia.


title: Virtuocity

text: Virtuocity on suomalainen power metallia ja neoklassista metallimusiikkia esittävä yhtye.


title: Virtuocity

text: Kitaristi Jaron Sebastian Raven aloitti musiikkiuransa soittamalla rumpuja viiden vuoden ikäisenä. Hän aloitti säveltämisen 9-vuotiaana, kun hänen äitinsä lahjoitti hänelle huilun. Jo kymmenvuotisena hän soitti sähkökitaraa.


title: Virtuocity

text: Monen sooloartistina vietetyn vuoden jälkeen Jaron löysi yhtyeen Virtuocity-nimen alta. Virtuocityn debyyttialbumi "Secret Visions" sisälsi melodista, klassisen musiikin vaikutteita omaavaa musiikkia. Marco Hietala Tarot- ja Nightwish -yhtyeistä sekä Jaska Raatikainen Children of Bodomista olivat myös mukana levyllä.


title: Virtuocity

text: "Secret Visionsin" jälkeen Virtuocityn jäsenistö koki suuria muutoksia. Jaron Sebastian Raven ja Peter James Goodman löysivät standardeilleen ja musiikillisille tavoitteilleen sopivat jäsenet Joey Edithin, Michael Thomasin ja Tom Joensin.


title: Virtuocity

text: Yhtyeen toinen albumi oli "Northern Twilight Symphony".


title: Virtuocity

text: Toisen levyn jälkeen yhtye esiintyi runsaasti, mutta lopulta jäsenistö kuitenkin vaihtui ja vuonna 2007 yhtye sisälsi: Rieti Jauhiainen, Roni Mikkonen, Blackie ja Jaron Sebastian Raven. Vuonna 2007 yhtye julkaisi kaksi kappaletta sisältävän demon, joka on kuultavissa sivuilla sekä Mikseri.netissä.


title: Kerttu Tapiola

text: Kerttu Kaarina Tapiola (o.s. Peltola, 3. syyskuuta 1919 Sysmä – 2. syyskuuta 2012 Sysmä) oli sysmäläinen emäntä, taidekauppias ja kulttuurivaikuttaja.


title: Kerttu Tapiola

text: Tapiola piti Sysmässä kolmetoista vuotta taidekauppa ja antikvariaatti Vanhaa Kerttua ja on ollut taustavoimana Sysmän kirjakylää perustettaessa. Aleksis Kiven Seura myönsi Kerttu Tapiolalle Eskon puumerkki -palkinnon 1995.


title: Kerttu Tapiola

text: Tapiolan tytär on taidemaalari Marjatta Tapiola ja tyttärentytär elokuvaohjaaja Zaida Bergroth.


title: Suomi (nimi)

text: Suomi on sukunimi. Harvemmin, lähinnä 1900-luvun alussa, se on esiintynyt myös etunimenä sekä miehillä että naisilla.


title: Suomi (nimi)

text: Nimi Suomi on esiintynyt Suomen väestötietojärjestelmässä etunimenä yhteensä alle 60 miehellä ja alle 35 naisella. Suurin osa heistä, 40 miestä ja alle 20 naista, on syntynyt ennen vuotta 1940.


title: Suomi (nimi)

text: Sukunimenä Suomi oli vuoden 2013 huhtikuussa yhteensä 1885 henkilöllä. Tunnettuja nimenkantajia ovat:


title: Eniola Aluko

text: Eniola Aluko (s. 21. helmikuuta 1987 Lagos, Nigeria) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa vuoden 2015 MM-kilpailujen päättyessä 94 maaottelua ja tehnyt niissä 32 maalia. Hän saavutti EM-hopeaa vuonna 2009 ja MM-pronssia vuonna 2015.


title: Eniola Aluko

text: Aluko esiintyi ensimmäisen kerran Englannin maajoukkueessa 17-vuotiaana syyskuussa 2004. Hän on kuulunut Englannin joukkueeseen vuoden 2005 EM-kilpailuissa, vuoden 2007 MM-kilpailuissa, vuoden 2009 EM-kilpailuissa, vuoden 2011 MM-kilpailuissa, vuoden 2013 EM-kilpailuissa ja vuoden 2015 MM-kilpailuissa. Vuoden 2009 EM-kilpailujen alkulohkossa hän teki 2–2-tasoitusmaalin Venäjää vastaan ottelussa, jonka Englanti lopulta voitti maalein 3–2. Vuoden 2013 EM-kilpailujen alkulohkossa hän teki 1–1-tasoitusmaalin Espanjaa vastaan ottelussa, jonka Englanti hävisi maalein 2–3. Lontoon olympialaisissa 2012 Aluko edusti Isoa-Britanniaa. Vuoden 2015 MM-kilpailuissa hän pelasi täyden ajan vain kahdessa alkulohko-ottelussa ja pääsi vaihtopelaajana kentälle pronssiottelussa.


title: Eniola Aluko

text: Seuratasolla Aluko on voittanut Charltonin riveissä muun muassa FA Cupin vuonna 2005 ja liigacupin vuonna 2006; edellisessä hän teki voittomaalin ja jälkimmäisessä Charltonin molemmat kaksi maalia. Hänet valittiin vuoden nuoreksi pelaajaksi Englannissa vuonna 2003. Vuonna 2009 hän siirtyi Yhdysvaltoihin Saint Louis Athletica -seuran riveihin. Sittemmin hän on palannut Englantiin ja edustaa nykyisin Chelseaa.


title: Eniola Aluko

text: Eniola Alukon pikkuveli Sone Aluko on edustanut Englantia nuorisomaajoukkueissa sekä Nigeriaa miesten maajoukkueessa.


title: Tuulivoima Intiassa

text: Tuulivoima Intiassa kertoo tuulivoimasta Intiassa.


title: Tuulivoima Intiassa

text: 1980-luvulla perustettiin Ministry of Non-conventional Energy Sources (MNES), nykyään Ministry of New and Renewable Energy (MNRE). Sen tavoite on kannustaa öljylle, hiilelle ja kaasulle vaihtoehtoisiin polttoaineisiin.


title: Tuulivoima Intiassa

text: Indian Wind Turbine Manufacturers Association (IWTMA) mukaan Intian tuulivoimapotentiaali oli 65 000 MW vuonna 2007.


title: Tuulivoima Intiassa

text: Vuoden 2003 sähkölaki velvoittaa uusiutuvan energian edistämiseen. Tuulivoima sisältyy lakiin. Se kattaa kannustavan tariffin ja minimitavoitteen määristä sähköyhtiöille. lisäksi 10 osavaltiota 29:stä osavaltiosta oli asettanut uusiutuvan energian ostovelvoitteen. Sähköyhtiöillä oli 10 % uusiutuvan energian velvoite.


title: Uusiutuva energia Intiassa

text: Uusiutuva energia Intiassa on kehittyvä ala, joka keskittyy aurinkovoiman ja tuulivoiman osuuden sähköntuotannossa. Intiassa uusiutuva energia ￼￼￼￼kattoi vuonna 2017 noin 40 prosenttia kokonaistuotannosta. Intian vuonna 2008 asettama tavoite on 14 GW uusiutuvan energian kapasiteettia vuoteen 2012 mennessä. Vuonna 2008 Intia oli merkittävä tuulivoiman markkina-alue ja aurinkokennojen valmistaja.


title: Uusiutuva energia Intiassa

text: Uusiutuvan sähkön kapasiteetti Intiassa oli REN21:n mukaan 13 GW vuonna 2008. Kapasiteetti on tasaisesti kasvanut


title: Uusiutuva energia Intiassa

text: Aurinkokennojen valmistamiseen investoitiin 18 miljardia dollaria vuonna 2008. Intian vuonna 2008 asettama tavoite oli 14 GW uusiutuvan energian kapasiteettia vuoteen 2012 mennessä. Pariisin ilmastosopimuksen yhteydessä vuonna 2015 uudeksi tavoitteeksi asetettiin 100 gigawattia. Aurinkokennoille ja keskittävälle aurinkovoimalle säädettiin uusi syöttötariffi ja verovähennysoikeudet vuonna 2009. Vuonna 2017 aurinkoenergian kapasiteetti oli 14,7 gigawattia.


title: Uusiutuva energia Intiassa

text: Intiassa on velvoite 5 % n biopolttoaineosuus bensiinissä ja dieselissä vuonna 2008 ja tavoite 20 % biopolttoaineosuus bensiinissä ja dieselissä vuoteen 2018 mennessä.


title: Uusiutuva energia Intiassa

text: Tuulivoimakapasiteetti Intiassa oli 5. suurin maailmassa vuonna 2008 eli yhteensä 9 645 MW. Tekniikan nopeaa käyttöönottoa kuvaa 20 % lisäys edellisestä vuodesta.


title: Uusiutuva energia Intiassa

text: Intian tavoitteena on 60 aurinkokaupunkia (), joiden energiasta 10 % tuotetaan uusiutuvalla energialla.


title: Vilpertti

text: Vilpertti on perhe-elämän lifestyle -lehti. Lehti on ilmaisjaossa neuvoloissa, synnytyssairaaloissa, perhekahviloissa sekä lastentarvike- ja vaateliikkeissä. Vilpertti on jaossa Suomen suurimpien kaupunkien alueilla. Lehteä luotsaavat päätoimittaja Marianne Falck ja AD Päivi Tiittanen. Vilpertin julkaisija on Viestintätoimisto Svengi Oy.


title: Anita Asante

text: Anita Asante (s. 27. huhtikuuta 1985) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa heinäkuun 2013 loppuun mennessä 67 maaottelua ja tehnyt niissä yhden maalin. Vuonna 2009 hän saavutti EM-hopeaa.


title: Anita Asante

text: Asante esiintyi ensimmäisen kerran Englannin maajoukkueessa 19-vuotiaana toukokuussa 2004. Hän kuului Englannin joukkueeseen vuoden 2005 EM-kilpailuissa (ei pelannut), vuoden 2007 MM-kilpailuissa, vuoden 2009 EM-kilpailuissa, vuoden 2011 MM-kilpailuissa ja vuoden 2013 EM-kilpailuissa. Hän pelasi yhteensä 11 kertaa Englannin alle 17-vuotiaitten ja alle 19-vuotiaitten maajoukkueissa.


title: Anita Asante

text: Asante liittyi Arsenaliin vuonna 1998. Vuonna 2008 hän siirtyi Chelseaan ja vuonna 2009 yhdysvaltalaiseen Sky Blue FC -seuraan. Yhdysvalloissa hän pelasi myös Saint Louis Athletican, Chicago Red Starsin ja Washington Freedomin joukkueissa. Vuodesta 2012 hän on pelannut Ruotsissa Kopparbergs/Göteborg FC:ssä.


title: GBU-43

text: GBU-43/B MOAB ( leikillisesti eli "kaikkien pommien äiti"), on Yhdysvaltain ilmavoimien yli 10 000 kg:n painoinen, GPS-ohjautuva pommi.


title: GBU-43

text: Kun tavallisissa pommeissa on räjähdysaineen lisäksi hapetusainetta, joka mahdollistaa räjähdysaineen palamisen, MOABissa on pelkkää räjähdysainetta. Se ottaa palamisreaktioon tarvitsemansa hapen ympäröivästä ilmasta. Näin samanpainoiseen pommiin mahtuu enemmän räjähdysainetta. Iskussa räjähdysaine leviää ilmakehään aerosolina. Ilmiötä on kuvattu sanoilla "pommi sytyttää ilman palamaan". Näin voidaan iskeä paikkoihin, joihin tavanomaiset pommit eivät tehoa, kuten tunneliverkostoihin.


title: GBU-43

text: Moab on noin on 9 m pitkä, sen halkaisija on metrin verran. Se painaa yli kymmenen tonnia, mistä 8164 kiloa on räjähdysainetta. Sen räjähdysvaikutus vastaa 11 tonnia TNT:tä ja tuntuu mailin säteellä iskupaikasta. Puita kaatuu noin 150 metrin säteellä.


title: GBU-43

text: Kokonsa takia pommi pudotetaan laskuvarjon avustuksella C-130-kuljetuskoneen takaosasta. Sitä ohjataan GPS-paikantimen ja pienien evämäisten siipien avulla.


title: GBU-43

text: Siinä käytetään räjähdysaineena tritonaalia, joka on TNT:n ja alumiinin sekoitusta suhteessa 4:1. Sekoitus on 1,2 kertaa voimakkaampaa kuin TNT).


title: GBU-43

text: MOABin paino on noin kaksi kertaa Hiroshimaan pudotettun Little Boy -atomipommin paino. Sen räjähdysvoima (11 t TNT) on silti vain promille Little Boy:sta (15 000 t TNT). Sen teho vastaa "M-388 Davy Crockett" taktista ydinasetta.


title: GBU-43

text: MOABin kehitti Alabamassa toimiva Dynetics.


title: GBU-43

text: Ensimmäisen kerran on raportoitu tämän tyypin pommin käytöstä sotilaallisessa operaatiossa 13. huhtikuuta 2017. Silloin Yhdysvaltain asevoimat pudotti MOAB-pommin ääri-islamistista ISIS-taistelujärjestöä vastaan Afganistanissa. Pommin käyttö oli tarkoitettu tunneliverkostoa vastaan, ja sen ilmoitettiin surmanneen useita kymmeniä militanttijärjestön taistelijoita. Afganistanin entinen presidentti Hamid Karzai kritisoi pommin käyttöä.


title: Toini Jännes

text: Toini Jännes, o.s. "Liljeström" (19. lokakuuta 1884 Helsinki – 5. heinäkuuta 1942 Kuusamo) oli Suomen sotilaskotiliiton puheenjohtaja vuosina 1937–1942. Hän ja kaksi muuta sotilaskotisisarta saivat surmansa neuvostoliittolaisten partisaanien väijytyksessä Kuusamossa kesällä 1942.


title: Toini Jännes

text: Toini Jännes valmistui ylioppilaaksi 1902, filosofian kandidaatiksi 1910 ja maisteriksi 1918. Töölön yhteiskoulun kielten opettajana hän toimi 1911–1917. Hän suomensi teoksia hollannista, saksasta ja norjasta. Jänneksen puoliso oli Maataloustuottajain Keskusliiton (MTK) pitkäaikainen puheenjohtaja Juho Jännes (1880–1964).


title: Laura Bassett

text: Laura Bassett (s. 2. elokuuta 1983) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa vuoden 2017 loppuun mennessä 63 maaottelua ja tehnyt niissä kaksi maalia. Hän saavutti EM-hopeaa vuonna 2009 ja MM-pronssia vuonna 2015.


title: Laura Bassett

text: Bassett esiintyi ensimmäisen kerran Englannin maajoukkueessa 19-vuotiaana helmikuussa 2003. Hän kuului joukkueensa tähtiin alle 19-vuotiaitten MM-kilpailuissa 2002, kun Englanti selviytyi puolivälieriin. Hän kuului Englannin joukkueeseen vuoden 2009 EM-kilpailuissa, vuoden 2011 MM-kilpailuissa, vuoden 2013 EM-kilpailuissa ja vuoden 2015 MM-kilpailuissa. Vuoden 2013 EM-turnauksessa hän teki maajoukkueuransa ensimmäisen maalin alkukohko-ottelussa Espanjaa vastaan. Vuoden 2015 MM-turnauksessa hän pelasi täyden ajan kaikissa Englannin otteluissa lukuun ottamatta yhtä vaihtopenkillä viettämäänsä alkulohko-ottelua. Välierässä Japania vastaan hän ohjasi pallon omaan maaliin toisen jakson lisäajalla, minkä myötä Japani voitti ottelun maalein 2–1 ja pudotti Englannin pronssiotteluun. Vuoden 2017 EM-turnauksessa hän pelasi vain merkityksettömässä alkulohkon viimeisessä ottelussa.


title: Laura Bassett

text: Seuratasolla Bassett on vuodesta 2017 edustanut australialaista Canberra Unitedia. Kotimaassaan hän on pisimpään edustanut Birmingham Cityä sekä viimeksi Chelseaa ja Notts Countya.


title: Pekka Niittyvirta

text: Pekka Niittyvirta (s. 1974 Helsinki) on suomalainen valokuvataiteilija.


title: Pekka Niittyvirta

text:
Niittyvirta on ollut Fotofinlandia-finalisti vuosina 2004, 2006, 2014 ja 2016.
Hän opiskeli Taideteollisessa korkeakoulussa vuosina 2003–2007 ja Kent Institute of Art and Design -koulussa Rochesterissa Englannissa 1998–2001.


title: Pekka Niittyvirta

text: Niittyvirta tunnetaan "Greetings from Helsinki" postikorttiprojektista, jossa jaettiin vuonna 2006 toisenlaisia turistikortteja ilmaiseksi kaupoissa ja kahviloissa. Niittyvirta sanoi kyllästyneensä, kun matkoilla postikorteista löytyi vain kliseisiä nähtävyyksiä todellisuuden sijaan. Tilanne näytti olevan sama myös Helsingissä kotiin palattua, joten hän alkoi kuvata Helsinkiä sellaisena kuin se näyttäytyy ihmisille päivittäin. Näissä Dogma-periaatteella kuvatuissa postikorteissa sataa räntää, kadut ovat remontissa ja penkeillä lojuu sammuneita. Tilanteet eivät ole lavastettuja, vaan keskustassa tavalliseen kulkureittien varrelta kuvattuja. Lähiöt eivät ole mukana. Korttien tekstit ovat totuttuja tyyliin "Greetings from Helsinki" tai "Helsinki by night". Nettisivuilla oli nähtävänä 150 postikorttia, painettuja oli 20.


title: Anopinkielet

text: Anopinkielet ("Sansevieria") on noin 70 lajia käsittävä ruskuskasveihin kuuluva kasviheimo vanhan mantereen trooppisilta ja subtrooppisilta alueilta.


title: Anopinkielet

text: Anopinkielten habitus vaihtelee ruohovartisista kuivakkokasveista monivuotisiin pensasmaisiin mehikasveihin. Monivuotisten lajien ainavihannat lehdet ovat kieli- tai miekkamaisia, 20 senttimetristä 3 metriin pitkiä. Kasvi muodostaa lehtikimppuja maavarrestaan tai maanpäälisistä rönsyistään. Vihertävät-valkoiset kukat kasvavat yksinkertaisen tai haarautuneen 40–90 cm korkean tertun päähän. Hedelmä on punainen tai oranssi marja.


title: Anopinkielet

text: Suku on nimetty Raimondo di Sangron (1710–1771), Italian San Severon prinssin kunniaksi. Italian paikannimen erilaisten kirjoitusasujen vuoksi suvun tieteellisestä nimestä käytetään yleisesti myös muotoja ”Sanseveria” ja ”Sanseviera”.


title: Anopinkielet

text: Afrikassa lehdistä tuotetaan kuitua. Joitakin lajeja, kuten "Sansevieria ehrenbergiitä", käytetään perinteisessä ensiavussa siteenä lajien mahlan antiseptisten ominaisuusksien vuoksi.


title: Anopinkielet

text: Monet lajit ovat yleisiä huonekasveja lauhkeilla alueilla. Myydyin laji on isoanopinkieli useine lajikkeineen. Kasvu on verrattain hidasta ja kasvi voi kasvaa useita vuosia. Korkeaksi kasvavilla lajeilla on jäykät, pystyt miekkamaiset lehdet. Lyhyemmät lajit muodostavat rehtiruusukkeita. Huonekasveina anopinkielet viihtyvät parhaiten lämmössä ja kirkkaassa valossa, mutta sietävät myös varjoa.


title: Alex Scott

text: Alexandra Virina ”Alex” Scott (s. 14. lokakuuta 1984) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa vuoden 2017 loppuun mennessä 140 maaottelua, joissa hän on tehnyt 12 maalia. Sadannen maaottelunsa hän pelasi EM-kilpailuissa 2013 Venäjää vastaan.


title: Alex Scott

text: Scott esiintyi ensimmäisen kerran Englannin maajoukkueessa 19-vuotiaana syyskuussa 2004. Hän on kuulunut Englannin joukkueeseen vuoden 2005 EM-kilpailuissa, vuoden 2007 MM-kilpailuissa, vuoden 2009 EM-kilpailuissa, vuoden 2011 MM-kilpailuissa, vuoden 2013 EM-kilpailuissa, vuoden 2015 MM-kilpailuissa ja vuoden 2017 EM-kilpailuissa sekä Ison-Britannian joukkueeseen vuoden 2012 olympialaisissa. Hän saavutti EM-hopeaa vuonna 2009 ja MM-pronssia vuonna 2015.


title: Alex Scott

text: Seuratasolla Scott on edustanut kotimaassaan Arsenalia lukuun ottamatta kautta 2004–2005, jolloin hän pelasi Birmingham Cityä. Vuosina 2009–2011 hän pelasi Yhdysvalloissa Boston Breakers -seurassa.


title: Alex Scott

text: Scott on uransa aikana pelannut puolustuksen lisäksi myös keskikentällä ja hyökkääjänä. Nykyisin hän pelaa pääsääntöisesti oikeana puolustajana.


title: Pentti Aalto

text: Pentti Aalto voi tarkoittaa ainakin seuraavia:


title: Verenpunainen yö

text: Verenpunainen yö ("Farewell, My Lovely") on Dick Richardsin ohjaama brittiläinen rikoselokuva vuodelta 1975. Se perustuu Raymond Chandlerin romaaniin "Näkemiin, kaunokaiseni" ("Farewell, My Lovely"). Sylvia Miles oli parhaan naissivuosan Oscar-ehdokkaana.


title: Verenpunainen yö

text: "Video-oppaassa" vuodelta 1994 Asko Alanen sanoo "Verenpunaista yötä" atmosfääriltään loistavasti luonnostelluksi tyylinautinnoksi ja antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" sanoo elokuvaa uskollisimmaksi muttei aivan parhaaksi kirjan elokuvasovituksista ja antaa sille kolme tähteä neljästä.


title: Sue Smith

text: Sue Smith (s. 24. marraskuuta 1979) on englantilainen jalkapalloilija, pelipaikaltaan keskikenttäpelaaja ja hyökkääjä. Hän on pelannut Englannin maajoukkueessa 90 maaottelua, joissa hän on tehnyt 16 maalia.


title: Sue Smith

text: Smith esiintyi ensimmäisen kerran Englannin maajoukkueessa 17-vuotiaana vuonna 1997. Seuratasolla hän edusti vuoteen 2002 Tranmere Roversia, ja sen jälkeen hän on pelannut Leeds Unitedissa (nykyiseltä nimeltään Leeds Carnegie).


title: Casey Stoney

text: Casey Stoney (s. 13. toukokuuta 1982) on englantilainen jalkapalloilija, pelipaikaltaan puolustaja. Hän pelasi Englannin maajoukkueessa 130 maaottelua ja teki niissä kuusi maalia. Maaliskuussa 2012 hänestä tuli viides sata maaottelua pelannut englantilainen naisjalkapalloilija. Hän saavutti EM-hopeaa 2009 ja MM-pronssia 2015. Hän oli Ison-Britannian joukkueen kapteeni vuoden 2012 olympialaisissa.


title: Casey Stoney

text: Stoney esiintyi ensimmäisen kerran Englannin maajoukkueessa 18-vuotiaana elokuussa 2000. Hän vakiinnutti paikkansa maajoukkueen vasempana puolustajana ja pelasi niin vuoden 2007 kuin vuoden 2011:kin MM-kilpailuissa Englannin kaikki neljä ottelua alusta loppuun. Vuoden 2015 MM-kilpailuissa, joissa Englanti sijoittui pronssille, Stoney pelasi vain yhdessä alkulohko-ottelussa ja pääsi sen jälkeen kentälle vasta puolivälierän ja pronssiottelun viimeisiksi hetkiksi. Stoney saavutti Englannin joukkueessa hopeaa vuoden 2009 EM-kilpailuissa. Vuoden 2017 EM-kilpailuissa hän kuului vielä Englannin välieriin saakka selvinneeseen joukkueeseen mutta ei päässyt pelaamaan lopputurnauksessa. Stoney valittiin Englannin parhaaksi maajoukkuepelaajaksi kaudella 2007–2008.


title: Casey Stoney

text: Stoneyn peliuran viimeinen seura oli Liverpool, jonne hän siirtyi Arsenalista vuoden 2016 lopulla. Hän on edustanut myös Charltonia, Chelseaa ja Lincolnia. Stoney voitti muun muassa FA Cupin neljä kertaa. Hän lopetti pelaajauransa vuonna 2018.


title: Summer in the City

text: ”Summer in the City” on yhdysvaltalaisen yhtyeen The Lovin' Spoonful myydyin kappale. Se julkaistiin kesällä 1966, ja se nousi ykköseksi kotimaansa myyntilistoilla kun sitä oli myyty siellä yli miljoona kappaletta. Lisäksi levy oli singlelistojen kärjessä muun muassa Suomessa, Saksassa, Ruotsissa, Norjassa, Hollannissa ja Uudessa-Seelannissa.


title: Summer in the City

text: Kappaleen on sanoittanut Mark Sebastian, joka ei kuulunut yhtyeeseen. Aluksi vain runoksi kirjoitettu tarina päätettiin antaa The Lovin’ Spoonfulin levytettäväksi. Tarina tukahduttavan helteen kouriin joutuneista kaupunkilaisista sai taustalleen lisää uskottavuutta autojen äänimerkeistä ja liikenteen melusta koostuvista tehosteista. Erikoisella sovituksella kiedottiin yhteen niin laulu kuin muutkin äänilähteet ja saatiin tulokseksi tiheätunnelmainen suurkaupungin syke.


title: Summer in the City

text: ”Summer in the Citystä” on tullut eräs kesään liittyvien laulujen ehdottomia klassikoita. Yhdysvaltalainen aikakauslehti Billboard valitsi kappaleen kaikkien aikojen suosituimmaksi kesäbiisiksi heinäkuussa 2010.


title: Summer in the City

text: Kappaleesta teki suomenkielisen version Danny. Se sai nimekseen ”Kesäkatu”, ja sen sanoitti Juha ”Watt” Vainio.


title: Vaarojen maa

text: Vaarojen maa ("Lonesome Dove") on vuonna 1989 ensi-iltaan tullut yhdysvaltalainen, minisarjana esitetty televisioelokuva. Lajityypiltään se on lännenelokuva, ja se perustuu Larry McMurtryn samannimiseen romaaniin. Elokuvan on ohjannut Simon Wincer, ja pääosissa esiintyvät Robert Duvall, Tommy Lee Jones, Danny Glover, Diane Lane, Anjelica Huston ja Robert Urich.


title: Vaarojen maa

text: Alun perin elokuva esitettiin kaksiosaisena, mutta esimerkiksi Suomessa se on jaettu neljään osaan. VHS-julkaisuna se oli jaettuna kahdelle kasetille.


title: Vaarojen maa

text: Elokuva voitti kaksi Golden Globea: "Paras lyhytelokuva tai -sarja" ja "Paras miespääosa lyhyetelokuvassa tai -sarjassa" jonka sai Robert Duvall. Lisäksi elokuva sai muun muassa seitsemän Emmy-palkintoa.


title: Vaarojen maa

text: "Video-oppaassa" vuodelta 1994 Roope Lehtinen sanoo elokuvaa vanhan kunnon westernin oloiseksi loistavine hahmoineen ja erinomaisine näyttelijöineen. Hän antaa elokuvalle kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" antaa elokuvalle kolme ja puoli tähteä neljästä.


title: Vaarojen maa

text: Minisarjalle tehtiin samana vuonna myös jatko-osa "Paluu vaarojen maahan" (1994).


title: Päivi Romppainen

text: Päivi Kaarina Romppainen (s. 25. kesäkuuta 1961 Kuhmalahti) on suomalainen kirjailija. Hän on koulutukseltaan nuorisotyönohjaaja, mutta toimii myös freelance-toimittajana ja kirjailijana. Koko elämän kestänyt suuri rakkaus eläimiin näkyy hänen tuotantonsa lisäksi myös omana koirakouluna.


title: Katie Chapman

text: Katie Chapman (s. 15. kesäkuuta 1982) on englantilainen jalkapalloilija, pelipaikaltaan keskikenttäpelaaja. Hän on edustanut Englannin maajoukkuetta EM-kilpailuissa vuosina 2001, 2005 ja 2009 sekä MM-kilpailuissa vuosina 2007 ja 2015. Arvokisamitaleina hänellä on EM-hopeaa vuodelta 2009 ja MM-pronssia vuodelta 2015. Chapman pelasi ensimmäisen maaottelunsa 17-vuotiaana toukokuussa 2000, ja vuoden 2015 MM-kisojen päättyessä hän on pelannut 91 maaottelua ja tehnyt niissä kahdeksan maalia.


title: Katie Chapman

text: Seuratasolla Chapman on edustanut aiemmin Millwallia, Fulhamia, Charltonia ja Arsenalia sekä Yhdysvalloissa Chicago Red Starsia. Tammikuussa 2014 hän siirtyi nykyiseen seuraansa Chelseaan.


title: Katie Chapman

text: Katie Chapman on kolmen lapsen äiti.


title: Tanimbarinkakadu

text: Tanimbarinkakadu ("Cacatua goffiniana") on yksi Indonesian kotoperäisistä papukaijalajeista. Se kuuluu töyhtökakadujen sukuun.


title: Tanimbarinkakadu

text: Tanimbarinkakadun pituus on 32 cm ja paino noin 300 grammaa. Sen höyhenpuku on kokonaan valkoinen, pään ja rinnan höyhenet toisinaan lohenpunertavat ja siipien ja pyrstön alapinta kellanvalkoiset. Paljas rengas silmän ympärillä on valkoinen, nokka vaaleanharmaa, koivet harmaat ja iiris koiraalla tummanruskea, naaraalla punertava. Päälaen töyhtö nousee pystyyn, kun lintu on kiihtynyt. Sukupuolet ja nuoret linnut ovat höyhenpuvultaan samanlaisia.


title: Tanimbarinkakadu

text: Tanimbarinkakadut elävät Indonesian kaakkoisosassa Tanimbar-saariin kuuluvilla Yamdenan ja Laratin saarilla. Lisäksi lajia on siirtoistutettu Kain saarelle ja Singaporeen. Populaation koko on noin 300 000–400 000 yksilöä. Laji on silmälläpidettävä elinympäristöjen tuhoutumisen ja kaupallisen lemmikkieläinkaupan takia.


title: Tanimbarinkakadu

text: Tanimbarinkakadun elinympäristöä ovat alavien maiden metsät, puutarhat ja puistot.


title: Tanimbarinkakadu

text: Pesä on puunkolossa. Munamäärä on kaksi, joskus kolme.


title: Tanimbarinkakadu

text: Ruokavalio koostuu siemenistä, pähkinöistä, hedelmistä, marjoista sekä luultavasti hyönteisistä ja niiden toukista.


title: Carey Hart

text: Carey Hart (s. 17. heinäkuuta 1975, Las Vegas, Nevada) on yhdysvaltalainen motocross-ajaja. Hän omistaa myös tatuointiliikkeen "Hart & Huntington".


title: Carey Hart

text: Hart vihittiin laulaja Pinkin kanssa 7. tammikuuta 2006. He ilmoittivat helmikuussa 2008 eroavansa, mutta palasivat yhteen vuonna 2009. Pink on kertonut, että he eivät ikinä laillisesti eronneet. Pariskunnan ensimmäinen tytär syntyi kesäkuussa 2011.


title: Brick

text: Brick on vuonna 2005 ensi-iltansa saanut yhdysvaltalainen elokuva, jonka on ohjannut Rian Johnson. Elokuvan nimi viittaa heroiinipalikkaan, joka on tiilen kokoinen ja muotoinen.


title: Enkelit (vuoden 1994 elokuva)

text: Enkelit (, televisioesityksessä myös nimellä "Enkeleitä takapesällä") on vuonna 1994 ensi-iltansa saanut yhdysvaltalainen elokuva, jonka on ohjannut William Dear. Elokuva on uudelleenfilmatisointi samannimisestä vuoden 1951 elokuvasta. "Enkelit" kertoo baseballjoukkueesta, joka saa yliluonnollista apua.


title: Vavamuffin

text: Vavamuffin on puolalainen raggamuffin-, roots reggae ja dancehall-yhtye, joka toimii Varsovassa. Yhtye on perustettu 2003, ja se on julkaissut kolme albumia levymerkillä Karrot Kommando. Yhtyeen jäsenet ovat Pablopavo, Reggaenerator, Gorg, Emili Jones, Jahcob Junior, Raffi Kazan, Mothashipp, Dubbist ja Barton. Yhtye on ollut mukana Przystanek Woodstockissa.


title: Vapauttajan nuoruus

text: Vapauttajan nuoruus (myös Kansan sankari) on John Fordin ohjaama elokuva vuodelta 1939. Se kertoo Abraham Lincolnin nuoruusvuosista. Käsikirjoittaja Lamar Trotti oli Oscar-ehdokkaana.


title: Vapauttajan nuoruus

text: Vuonna 1979 "Kansan sankari" pääsi mukaan suomalaiskriitikoiden kokoamalle sadan tärkeimmän elokuvan listalle.


title: Kaakkuri (Petsamo)

text: Kaakkuri oli kylä Suomen Neuvostoliitolle vuonna 1944 luovuttaman Petsamon kunnan itäsosassa. Kylä sijaitsi Petsamonvuonon itärannalla Petsamon kirkonkylää Parkkinaa vastapäätä. Parkkinasta Kaakkuriin johtanut maantie jatkui Kaakkurista edelleen pohjoiseen Porovaaran kylään. Nykyisin Kaakkuri on asumaton ja sen alue kuuluu Petsamon piirin Petsamon kaupunkikuntaan.


title: Kaakkuri (Petsamo)

text: Kaakkurissa ei ollut omaa koulua, vaan se kuului Petsamon ensimmäisestä koulupiirijaosta vuodelta 1921 lähtien kirkonkylän eli Parkkinan koulupiiriin. Kaakkurin ja Porovaaran kylille suunniteltiin yhteistä koulua 1920- ja 1930-luvuilla, mutta tämä ei toteutunut.


title: Kaakkuri (Petsamo)

text: Suurin osa Kaakkurin asukkaista oli venäläisiä. Vuoden 1929 henkikirjoituksen mukaan kylän 180 asukkaasta oli venäläisiä 150, karjalaisia 20, kolttasaamelaisia kahdeksan, komeja seitsemän, muita saamelaisia kaksi ja suomalaisia yksi.


title: Kaakkuri (Petsamo)

text:
Petsamonvuonon venäläinen asutus syntyi 1870-luvulla samoihin aikoihin kuin alueen karjalainen asutuskin. Nämä venäläiset siirtolaiset asettuivat lähinnä Alaluostarin ja Parkkinan kyliin. Petsamon luostari, joka oli perustettu uudelleen vuonna 1886, halusi Alaluostarin omaan käyttöönsä ja siirrätti alueella asuneet venäläiset Kaakkurin kylään. Sinne heille rakennettiin uudet talot Arkangelista tuodusta puutavasta. Tätä ennen Kaakkurissa oli asunut vain kaksi tunturisaamelaista ja yksi suomalainen asukas.
Asukasluvun kehitys:


title: Sotien välinen aika

text: Sotien välinen aika () on ajanjakso, jolla tarkoitetaan vuosia 1918–1939 eli ensimmäisen maailmansodan lopusta toisen maailmansodan alkuun.


title: Sotien välinen aika

text: Tällä ajanjaksolla Eurooppa toipui ensimmäisen maailmansodan aiheuttamista tuhoista. Saksan taloutta heikensivät sotakorvaukset Yhdistyneelle kuningaskunnalle ja Ranskalle. Vuonna 1923 siellä tapahtui hyperinflaatio. Samoihin aikoihin Adolf Hitler yritti vallankaappausta Saksassa ja kansallissosialismi alkoi saada enemmän kannatusta. Vuonna 1934 Hitler nousi valtaan Paul von Hindenburgin kuoltua.


title: Sotien välinen aika

text: Sotien välisellä ajalla Pohjois-Amerikka menestyi aluksi merkittävästi. Sotatarviketuotannon ansiosta tehtaat tuottivat aiempaa paremmin. Ranska ja Yhdistynyt kuningaskunta maksoivat samoihin aikoihin ensimmäisen maailmansodan aikana ottamiaan velkojaan. Tuotteiden hinnat laskivat, ja oli siirrytty massatuotantoon. Yhdysvallat kaatui dramaattisesti 1930-luvun lamaan vuonna 1929.


title: Danny Gathings

text: Danny Gathings (s. 11. joulukuuta 1980 Winston-Salem), on yhdysvaltalainen koripalloilija, joka on tällä hetkellä vapaa pelaaja. Gathings on pituudeltaan 196 cm. Viimeksi hän pelasi Korihaissa, mutta sai potkut ennen kauden alkua.


title: Tatra T72

text: Tatra T72 oli tšekkoslovakialaisen Tatran valmistama auto, jota tehtiin pääasiassa Tšekkoslovakian asevoimien käyttöön. Samalle alustalle rakennettiin kevyitä, hyötykuormaltaan 1 500 kg maastokuorma-autoja sekä kantavuudeltaan 900 kg komentoautoja, joista oli kaksi eri pituista versiota.


title: Tatra T72

text: Auton kehitystyö aloitettiin, kun Tšekkoslovakian sota- ja ilmailutekniikan instituutti ("VTLÚ") esitti suosituksia mallin T26/30 parantamiseksi. Työn tuloksena syntyi tehokkaampi moottori malliltaan T52. Uudelleen suunnitellun kuorma-auton malliksi tuli T72. Auto esiteltiin vuonna 1933 Lontoossa Olympia Motor Show’ssa yhdessä T75 Fitzmauricen kanssa.


title: Tatra T72

text: Autossa oli nelisylinterinen, ilmajäähdytteinen bokserimoottori joka oli asennettu eteen. Polttoaineensyötöstä vastasi Zenith 30T, U30 tai Solex 30 BFVC -kaasutin. Moottorin takana oli nelilevyinen kuiva kytkin, josta voima siirtyi nelivaihteisen vaihteiston kautta kardaaniakselille, joka kulki auton keskusputkirungon sisällä. Kaksiportainen alennusvaihde sijaitsi taka-akselien välillä. Etuakseli oli jäykkä ja taka-akseli oli varustettu heilurityyppisellä erillisjousituksella.


title: Tatra T72

text: Etuakseli oli jousitettu yhdellä poikittaisella, puolielliptisellä lehtijousella joka on tuettu moottorin alle. Takana oli kaksi pitkittäistä, puolielliptistä lehtijousta ja kallistuksenvakaajat. Lehtijouset toimivat samalla telin keinuvipuina. Joka pyörällä oli käyttöjarruina hydraulisesti toimivat rumpujarrut. Seisontajarru toimi mekaanisesti ja vaikutti jokaiselle neljälle takapyörälle.


title: Tatra T72

text: Auton huippunopeus oli 60–70 km/h. Rakenteensa ansiosta T72:n maasto-ominaisuudet olivat erinomaiset muihin aikalaisiinsa nähden.


title: Tatra T72

text: T72 oli eräs ensimmäisistä ajoneuvoista jotka olivat mukana Tšekkoslovakian tykistön motorisoinnissa. Autoa käytettiin kevyisiin kuljetuksiin, puhelinautona ja konekiväärin kuljetukseen. Lukumäärältään suurin armeijalle toimitetuista autoista oli 1,5-tonninen versio, joita myytiin 100 kappaletta vuoden 1935 alkupuoliskolla. Niitä käytettiin noin 1 500–2 000 kg:n painoisten kuormien, pääasiallisesti ammusten, nopeisiin kuljetuksiin motorisoidulle tykistölle.


title: Tatra T72

text: Puhelinautoja kutsuttiin nimellä "Telefonníc automobilů vz.30" (Puhelinauto vz.30). Rakenne perustui vuodelta 1929 olevaan vastaavaan T26/30-malliin. Auton lavan alle oli rakennettu säilytystilat puhelinlaitteistoja varten. Ensimmäiset neljä puhelinautoa toimitettiin 1933. Armeija teki kesäkuussa 1934 jälleen uuden tilauksen, joka sisälsi muun muassa 48 puhelinautoa vz.30. Autot toimitettiin helmikuuhun 1935 mennessä.


title: Tatra T72

text: Konekiväärien kuljetuksiin toimitettiin 23 ajoneuvoa elokuussa 1934. Autot olivat polkupyöräpataljoonien käytössä ja niillä kuljetettiin raskaita konekivääreitä vz.24 jalustoineen ja ammuksineen.


title: Tatra T72

text: Komentoautomalli vastasi korinsa ja ulkonäkönsä puolesta pitkälti edeltäjäänsä, T26/30:ä. Samoin armeijan käyttämä tunnus "Velitelský automobil vz.30" (Komentoauto vz.30) säilyi muuttumattomana. Komentoautosta oli kaksi muunnelmaa eri pituisilla rungoilla. Pitkä malli oli nimeltään "Break" ja se oli suunniteltu paremmin soveltuvaksi huoltotehtäviin. Molempia malleja käytettiin tykistörykmenttien komentajien kuljettamiseen.


title: Tatra T72

text: Komentoauto oli avomallinen. Siinä oli irrotettava tekonahkainen kuomu, jossa oli selluloidiset sivuikkunat jotka sai tarvittaessa peitettyä öljykankaisin suojuksin. Kuljettajan vieressä oli paikka yhdelle matkustajalle. Takana oli neljä istumapaikkaa, joista kaksi sai käännettyä sivuun. Takapäässä oli erillinen, kannellinen tavaratila. Auton varustukseen kuului suuntausvälineistö, kylkeen kiinnitetyt kaksi kolmijalkaa sekä viisi merkkikeppiä. Tavarasäiliön takapuolella oli paikat kahdelle varapyörälle. Break-mallissa takaistuimina oli kaksi toisiaan vastakkain asetettua penkkiä, jotka olivat auton sivuilla. Varapyörät oli siirretty auton kylkiin ovien takapuolelle.


title: Tatra T72

text: Armeijan ensimmäiseen tilaukseen sisältyi kuusi komentoauton koria jotka asennettiin armeijan hallussa jo ennestään olleiden T26/30:ien alustoille. Tämän lisäksi tilattiin 44 täydellistä komentoautoa, joista lyhytrunkoiset 30 kappaletta toimitettiin vuoden 1935 alussa ja Break-mallit, joita oli 14 kappaletta, vuonna 1934.


title: Tatra T72

text: 1930-luvun aikana Tatra suunnitteli T72:n alustalle panssaroidulla korilla varustetun ajoneuvon nimeltä OA vz.30. Panssaroinnin vahvuus vaihteli 3–6 mm välillä ja ajoneuvon massa oli 2 780 kg. Aseistuksena oli kolme ZB vz.26-pikakivääriä. Vaunuja valmistettiin 51 kappaletta.


title: Tatra T72

text: Tatra T72:n kestävyyttä ja maastokelpoisuutta sekä ilmajäähdytetyn moottorin etuja kierrettiin esittelemässä ympäri maailmaa matkailuautoksi muutetulla T72:lla. Autolla käytiin muun muassa Australiassa ja Japanissa.


title: Tatra T72

text: Ranskalainen Lorraine-Dietrich valmisti T72:a lisenssillä. Autoja valmistui yli 200 kappaletta Ranskan asevoimien jalkaväen, ratsuväen ja ilmavoimien tiedustelu- sekä viestikäyttöön. Tämän lisäksi valmistettiin ambulanssin ja pioneeriajoneuvon prototyypit. Ranskalaisissa autoissa tunnusomainen piirre oli kaksi keulan eteen asetettua apupyörää.


title: Tatra T72

text: T72 herätti kiinnostusta myös Sveitsin asevoimissa, joka osti erän alustoja, joiden päälle sveitsiläiset yritykset rakensivat korit. Vuonna 1935 erä Break-malleja myytiin Kiinaan. Tammikuussa 1938 auto esiteltiin Romanian puolustusministeriölle, mutta vientiponnistelut eivät tuottaneet tulosta.


title: Jyrki Arolinna

text: Jyrki Arolinna (s. 9. toukokuuta 1944, Helsinki) on entinen mainostoimistoyrittäjä. Jyrki Arolinna on palkittu Suomen Yrittäjien suurristillä, jonka numero on 2. Jyrki Arolinna perusti Maailman lasten parlamentin eli Children's United Parliament of the Worldin (CUPW), jonka presidenttinä hän toimii. Hän on myös Gabonin tasavallan kunniakonsuli Suomessa 3.1.1990 alkaen.


title: Jyrki Arolinna

text: Jyrki Arolinna kävi koulua Helsingin Toisessa Lyseossa. Hän opiskeli Markkinointi- Instituutissa mainoshoitajaksi.


title: Jyrki Arolinna

text: Hän toimi aluksi Sokoksessa somistajana, mutta jo opiskelun aikana hänestä tuli Oy Strömberg Ab:n mainospäällikkö Helsinkiin. Jyrki Arolinna kutsuttiin Suomen Sähkölaitosyhdistyksen mainospäälliköksi, josta tehtävästä hän siirtyi mainostoimistoyrittäjäksi. Parhaimmillaan hän työllisti 16 henkilöä. Arolinna-yhtiöillä oli mainostoimiston lisäksi oma somistamo ja valokuvaamo.


title: Jyrki Arolinna

text: Jyrki Arolinna perusti Children's United Parliament of the Worldin (CUPW) vuonna 1997 lapsenlapsilleen antamansa lupauksen pohjalta. CUPW on ainoa Suomessa perustettu maailman kattojärjestö. CUPW on lasten organisaatio lasten auttamiseksi lasten omilla ehdoilla. Kellään aikuisella ei ole oikeutta olla läsnä CUPW:n kokouksissa eikä aikuisilla ole oikeutta vaikuttaa CUPW:n päätöksentekoon ja julkilausumiin. CUPW on poliittisesti ja uskonnollisesti sitoutumaton. Aikuisten tehtävänä on toimia taka-alalla ja pitää huoli organisaatiosta, rahoituksesta, toiminnasta ja jatkuvuudesta.


title: Jyrki Arolinna

text: Children's United Parliament of the World on pitänyt vuosikokouksiaan eri puolilla maailmaa. Vuonna 2005 CUPW edusti maailman lapsia YK:n tietoyhteiskuntakokouksessa Tunisiassa. CUPW on jakanut maailman lasten rauhanpalkintoa vuodesta 2003 alkaen. Palkinnon ovat saaneet rouva Hiro Talabani Irakista, senaattori Al Gore USA:sta, tasavallan presidentti Ben Ali Tunisiasta, korkea edustaja Javier Solana EU:sta ja Suomen rauhanturvaajaliitto.


title: Jyrki Arolinna

text: Jyrki Arolinna organisoi vuonna 2007 lasten erikoisparlamentin Children's Parliament of Peaceful Jerusalem , joka piti kokouksen Suomessa. Israelilaiset ja palestiinalaiset lapset laativat rauhansuunnitelman Lähi-Itään. He esittelivät suunnitelmaansa pitämässään lehdistötilaisuudessa, jossa Israelin suurlähettiläs ja Palestiinan edustuston päällikkö puristivat tv-kameroiden edessä toistensa kättä.


title: Jyrki Arolinna

text: Kokousedustajat luovuttivat suunnitelmansa ensimmäiseksi eduskunnan ulkoasiainvaliokunnan puheenjohtajalle Pertti Salolaiselle. He veivät suunnitelman mukanaan maansa poliittiselle johdolle ja viranomaisille. Arolinna toimitti sen YK:lle sekä lähetti sen Suomeen akkreditoiduille lähetystöille.


title: Jyrki Arolinna

text: CUPW perusti Jyrki Arolinnan esityksestä Maailman lasten internetvaltion Childrensstaten vuosikokouksessaan 2001. CUPW hyväksyi Childrensstatelle perustuslain vuonna 2002. Childrensstaten oma raha kyper julkistettiin vuonna 2007. Kyper on sidottu yksipuolisesti euroon suhteessa 1:1.


title: Jyrki Arolinna

text: Jyrki Arolinna perusti myös Children´s Parliament of Peaceful Jerusalem, joka piti kokouksensa Suomessa. Kokouksen aluksi tapahtui historiallinen kädenpuristus, kun Palestiinan edustaja ja Israelin suurlähettiläs puristivat julkisesti tv-kameroiden edessä kättä.


title: Jyrki Arolinna

text: Childrensstaten pääkonttori on päätetty sijoittaa vuonna 2009 Suomeen. Childrensstaten komissio perusti vuonna 2009 Security Council of the Youth of the World:in (SC), jonka keskeisenä tehtävänä on nopeasti ottaa kantaa maailman rauhaan ja nuorten tulevaisuuteen vaikuttaviin tapahtumiin ja päätöksiin sekä esittää oma kantansa asiasta ja tehdä parannusehdotus. SC:n eri valtioiden jäsenillä ei kellään ole SC:n päätöksiin ja julkilausumiin nähden veto-oikeutta.


title: Jyrki Arolinna

text: Arolinna järjesti Ilmastokonsertin Lahdessa Pikku Vesijärven rannalla 30.5.2009. Konsertin aikana vihittiin maailman nuorison ilmastolippu, jonka jälkeen konserttiyleisö vannoi vihitylle ilmastolipulle maailman ensimmäisen ilmastovalan.


title: Jyrki Arolinna

text:
Jyrki Arolinna jatkaa peacelord työnimenään Childrensstaten ja CUPW:n komission presidenttinä. Lisäksi hän organisoi operaatio Punaista Sulkaa
1983-1984 Suomen sotien veteraanien ja invalidien hyväksi.Keräystulos oli puhtaana 32 miljoonaa markkaa. Arolinna vaikutti myös Helsingin yrittäjätalohankkessa. Yrittäjätalo valmistui kuuden vuoden sitkeän työn tuloksena vuonna 1989, rakennuskustannukset olivat 100 miljoonaa markkaa. Arolinna on ollut Mainostoimistojen työnantajaliiton hallituksen puheenjohtaja ja Liiketyönantajain keskusliitto LTK:n hallituksen varajäsen.


title: Jyrki Arolinna

text: Jyrki Arolinna harrasti nuoruudessaan uintia ja vesipalloa. Hän edusti Helsingin Uimareita.Hän voitti viestijoukkuessa nuorten Suomen mestaruuden. Aikuisten kisoissa hän saavutti muutamia mitaleja. Jyrki Arolinna palveli asevelvollisena Rannikkojääkäripataljoonassa, ensimmäisissä urheilujoukoissa. Myöhemmin hän toimi Urheilukoulun toimikunnan puheenjohtajana. Sotilasarvoltaan hän on reservin majuri.


title: Jyrki Arolinna

text: Jyrki Arolinnan avioliitto vuonna 2007 kuolleen Riitta Arolinnan, o.s. Kyntölä, kanssa kesti 42 vuotta. Hänellä on kolme lasta.


title: Tourcoing

text: Tourcoing on kaupunki Pohjois-Ranskassa Nordin departementissa lähellä Belgian rajaa. Yhdessä lähellä sijaitsevien Lillen ja Roubaix’n kaupunkien kanssa Tourcoing muodostaa metropolialueen. Ensimmäinen maininta Tourcoingista on vuodelta 1080.


title: Nollapäivähaavoittuvuus

text: Nollapäivähaavoittuvuus (, 0-day) tarkoittaa tietoturva-aukkoa, jolle ei ole olemassa korjausta, mutta haavoittuvuudelle on olemassa hyväksikäyttömenetelmä. Nollapäivän aukko syntyy, kun joko tietoturva-aukon löytäjä julkaisee tiedot samalla kun ilmoittaa aukosta ohjelman kehittäjille, ei ilmoita siitä ollenkaan, tai kun tietoturva-aukkoa ei paikata ilmoituksesta huolimatta.


title: Nollapäivähaavoittuvuus

text: Nimitys tulee siitä montako päivää korjauksen jälkeen aukkoa hyödyntävä hyväksikäyttömenetelmä julkaistaan. Hyvillä aikeilla liikkuva hakkeri ilmoittaa tietoturva-aukosta ohjelman kehittäjälle ja tiedot siitä julkaistaan vasta kun paikkaus tai päivitys on saatavilla.


title: Nollapäivähaavoittuvuus

text: Normaalisti ohjelman kehittäjä julkistaa tiedot aukosta samaan aikaan kuin korjauksen, jolloin krakkerit alkavat kehittää sitä hyödyntäviä murto-ohjelmia perustuen julkaistuun tietoon tai analysoimalla paikkatiedostoa. Se kuinka nopeasti murto-ohjelma julkaistaan, lasketaan päivissä. Jos haavoittuvuus on uusi, monet käyttäjät eivät ole ehtineet päivittää ja testata järjestelmiään ennen tietoturva-aukkoa hyödyntävän ohjelman julkaisua.


title: Nollapäivähaavoittuvuus

text: Tietoa ohjelmien haavoittuvuuksista julkaistaan mm. Bugtraq-sähköpostilistalla, jolla julkaistaan myös aukkoja hyödyntäviä ohjelmia. Listan perustaja Elias Levy eli Aleph One perusteli tätä sillä, että ohjelmien valmistajat eivät julkaisseet päivityksiä ohjelmiinsa, vaikka heille oli lähetetty tieto olemassa olevista bugeista. Sähköpostilistan osti vuonna 1999 SecurityFocus, jonka osti vuonna 2002 Symantec. Osa tilaajista protestoi tätä ja perusti uuden Full-Disclosure-listan.


title: Nollapäivähaavoittuvuus

text: Nollapäivän aukkoa hyödyntävä haittakoodi ("zero-day exploit") on tietoturva-aukkoa hyväksikäyttävä koodi, joka julkaistaan samana päivänä kuin nollapäivän aukko. Julkaistu haittakoodi saattaa olla vain demonstraatio aukosta ("proof of concept") tai haittaohjelma, joka hyödyntää tietoturva-aukkoa.


title: Pohjanhopeatäplä

text: Pohjanhopeatäplä ("Boloria polaris") on täpläperhosten heimoon kuuluva keskikokoinen päiväperhonen. Suomen lajien uhanalaisarvioinnissa 2010 se on luokiteltu vaarantuneeksi (VU).


title: Pohjanhopeatäplä

text: Pohjanhopeatäplän siipien kärkiväli on noin 34–44 mm. Naaraat ovat keskimäärin koiraita kookkaampia. Siipien yläpinnen pohjaväri on ruskeankeltainen, missä on mustia kirjauksia. Kirjaukset ovat usein yhdistyneet mutkaisiksi poikkijuoviksi. Takasiiven yläpuolen tyvessä on mustaa kehnää. Takasiiven alapinnalla on X-kirjaimen muotoinen vaalea kuvio. Laji muistuttaa hyvin paljon tundrahopeatäplää ("Boloria chariclea"), mistä sen erottaa takasiipien alapinnan ulkoreunan T-kirjaimen muotoisisiksi kuroutuneista vaaleista reunatäplistä.


title: Pohjanhopeatäplä

text: Pohjanhopeatäplä esiintyy sirkumpolaarisesti Euraasian ja Pohjois-Amerikan pohjoisosissa ja Grönlannissa. Fennoskandiassa sitä esiintyy yleensä vain 68° pohjoispuolella. Suomessa lajia tavataan harvinaisena ja paikoittaisena Lapin korkeimmilla tuntureilla. Viimeiset havainnot Enontekiön tuntureilta ovat 1970-luvulta, mutta Tenojokea reunustavilla Utsjoen alueen tuntureilla laji elää edelleen. Pohjanhopeatäplän lentoaika on kesä–heinäkuussa riippen esiintymialueesta. Suomessa lentoaika on yleensä kesäkuun lopulla tai heinäkuun alussa.


title: Pohjanhopeatäplä

text: Ruotsissa laji on erittäin uhanalainen ja saattaa olla jo hävinnyt kokonaan.


title: Pohjanhopeatäplä

text: Pohjanhopeatäplän elinympäristöä ovat tunturit puurajan yläpuolella ja tundra. Elinympäristöä Suomessa ovat tunturien lakiosien karut paljakat. Laji talvehtii toukkana luultavasti kaksi kertaa.


title: Pohjanhopeatäplä

text: Toukan ravintokasvi on tuntematon, mutta niitä saattavat lapinvuokko ("Dryas octopetala") tai erityisesti liekovarpio ("Cassiope tetragona").


title: Greatest Hits 1970–1986

text: Greatest Hits 1970–1986 on The Kinksin 20. lokakuuta 2007 julkaistu kolmen levyn kokoelma-albumi, joka nimensä mukaisesti sisältää brittiyhtyeen kuuluisimpia kappaleita vuosien 1970 ja 1986 väliltä. Albumi koostuu kahdesta kauan aikaa sitten julkaistusta ja myöhemmin täydennetystä kokoelma-albumista; "The Kinks' Greatest – Celluloid Heroes" (1976) ja "Come Dancing with The Kinks" (1986) sekä "One for the Road" -DVD:stä.


title: Sun Volley Oulu

text: Sun Volley ry on oululainen lentopalloseura. Seura syntyi, kun Kempeleen Lentopallon liigajoukkue siirtyi Ouluun, koska Kempeleen kunta ei enää halunnut rahoittaa KemPeLeen SM-liigajoukkueen toimintaa. Uusi seura ja joukkue nimeltään Sun Volley voitti heti kaudella 2009–2010 miesten lentopallon Suomen mestaruuden ja Suomen Cupin. Sun Volley luopui liigapaikastaan kauden 2012–13 päätteeksi talousvaikeuksista johtuen.


title: Sun Volley Oulu

text: Sun Volley perustettiin vuonna 2009 jatkamaan Kempeleen Lentopallon miesten SM-liigajoukkueen toimintaa Oulussa. Kempeleen Lentopallosta eriytyi miesten huippulentopalloon keskittynyt Sun Volley ja vaihtoi kotipaikkakunnakseen Oulun, koska Kempeleen harjoitteluolosuhteet olivat joukkueen mielestä haitalliset lajille ja altistivat pelaajat useille loukkaantumisille. Kempeleen kunta ei halunnut tukea joukkuetta enää, jolloin seura teki omat ratkaisunsa.


title: Sun Volley Oulu

text: Sun Volleyn runko pysyi lähes samana kuin sen KemPeLeen aikana olleella joukkueella, kun joukkue lähti kauten 2009-10. Seura hankki vain muutaman uuden pelaajan riveihinsä, kuten passari Eemi Tervaportin. Sun Volleyn ensimmäinen kausi oli menestys, kun joukkue voitti ensin Suomen Cupin ja myös Suomen mestaruuden.


title: Sun Volley Oulu

text: Toinen kausi liigassa ei ollut yhtä hyvä oululaisjoukkueella. Joukkueeseen tuli edelliskaudesta poiketen ulkomaalaisvahvistuksia mukaan ja joukkue pelasi Euroopan Cupia. Tulokset jäivät laihoiksi niin Suomen Cupissa, Euroopan Cupissa ja Mestaruusliigassa. Sun Volley ei edennyt mitalipeleihin. Runkosarjassa joukkue oli kuudes ja tippui Isku-Volleylle välierissä suoraan otteluvoitoin 0–3.


title: Sun Volley Oulu

text: Kolmas kausi liigassa päättyi vielä onnettomammin kuin edellinen. Sun Volley valahti niukasti liigakarsintoihin, joissa se kuitenkin säilytti paikkansa suoraan otteluvoitoin 3–0 Kyyjärven Kykyä vastaan pelatussa karsintasarjassa. Vaikka Sun Volley sai oikeuden anoa liigalisenssiä kaudeksi 2012–13 liigakarsinnat voitettuaan, seura luopui Mestaruusliigapaikastaan johtuen talousongelmista.


title: Camino (elokuva)

text: Camino on 2008 valmistunut, monesti palkittu espanjalainen elokuva, jonka on ohjannut Javier Fesser. Juoni perustuu tositarinaan syöpään 14 vuoden ikäisenä vuonna 1985 kuolleen Alexia González-Barrosin elämään; joka on nyttemmin pyhimykseksi julistamisen eli 'kanonisoinnin' kohteena.


title: Camino (elokuva)

text: Fesser esittää katolisen järjestön, Opus Dein (suom. 'Jumalan työ') kielteisessä valossa, kuvaten sen äärikulttina joka tuhoaa perheitä. Fesser vihjaa että Opus dei ohjaili nuoren Caminon tuskallisen kuoleman murhenäytelmän omien tarkoitusperiensä takia. Uhrin vanhempi sisko on Opus Deiläinen ja estetty tapaamasta perhettään


title: Camino (elokuva)

text: Elokuva sai kuusi espanjalaisen elokuvan Goya-palkintoa vuonna 2009.


title: Siimapyrstöt

text: Siimapyrstöt ("Loricariinae") on imumonnien alaheimo, johon kuuluu 30 sukua. Alaheimon 266 lajista 39 on kuvattu viimeisten 10 vuoden aikana.


title: Siimapyrstöt

text: Siimapyrstöjen alaheimolle on tyypillistä pitkä, litteä siimamainen liehuke (peduncle) pyrstössä ja rasvaevän puuttuminen pyrstön ja selkäevän väliltä. Lajien välillä on suuria eroja vartalonmuodossa, huulten rakenteessa ja hammaskartassa. Naaraat ja koiraat poikkeavat toisistaan yleensä selvästi, sillä aikuisilla koirailla kasvaa jäykkiä partakarvamaisia ulokkeita rintaevän ruodoissa, kuonon reunoissa ja joskus myös etuselässä. Joillakin suvuilla myös koiraan ja naaraan huulet ja hampaat ovat erilaiset.


title: Siimapyrstöt

text: Siimapyrstöt jaetaan kahteen tribukseen "Harttiini" ja "Locariini", joista jälkimmäinen edelleen kahteen alatribukseen "Sturisomina" ja "Loricariina". Näistä jälkimmäisestä on vielä erotettu neljä ryhmää.


title: Siimapyrstöt

text: Monia melko pieniksi jääviä siimapyrstölajeja pidetään akvaarioissa. Niiden tunnistaminen lajin tai edes suvun tarkkuudella ei aina ole helppoa. Akvaariossa suosittuja sukuja ovat ainakin


title: Ronni

text: Ronni on Lammin kylä, joka on kuulunut 1. tammikuuta 2009 alkaen Hämeenlinnan kaupunkiin kuntaliitoksen vuoksi. Ronnilla sijaitsee muun muassa Kaikkien Athosvuoren pyhien perintösäätiön luostarikeskus, joka aloitti toimintansa vuonna 2013. Aiemmin samalla alueella toimi Pääjärven kuntayhtymän kuntoutuskeskus.


title: Ronni

text: Ronnilla on toiminut myös Suomen Punaisen Ristin Hämeen piirin ylläpitämä turvapaikanhakijoiden vastaanottokeskus, jonka noin 150 asukasta majoitettiin sekä Pääjärven kuntoutuskeskukseen Ronnille että Ronnin ulkopuolelle Lammin keskustasta vuokrattuun kerrostaloon. Nykyisin vastaanottokeskus toimii Lammin keskustassa.


title: Kolme viisasta miestä (elokuva)

text: Kolme viisasta miestä on Mika Kaurismäen ohjaama ihmissuhdedraama vuodelta 2008. Elokuva on palkittu 2009 Monterreyn kansainvälisillä elokuvafestivaaleilla, jossa se sai juryn pääpalkinnon Cabrito de Platan sekä yleisöpalkinnon. Lisäksi elokuva on palkittu Tallinnan elokuvafestivaaleilla.


title: Kolme viisasta miestä (elokuva)

text: Kolme nuoruudenystävää – poliisi, valokuvaaja ja näyttelijä – tapaavat sattumalta jouluaattona Helsingissä. He viettävät illan karaokebaarissa, jossa kukin käy läpi elämäänsä ja sen kipeitäkin puolia. Salaperäisen naisen saapuminen baariin muuttaa tapahtumien kulkua.


title: SK-105 Kürassier

text: SK-105 Kürassier on itävaltalainen 105 mm kanuunalla aseistettu panssarintorjuntavaunu.


title: SK-105 Kürassier

text: Kürassierin alusta perustuu Saurer 4K 4FA-miehistönkuljetuspanssarivaunuun, jonka nimike Itävallan puolustusvoimissa on Schützenpanzer A1. Saurerwerke, josta myöhemmin tuli Steyr Daimler Puch, valmisti vuonna 1967 Kürassierin ensimmäisen prototyypin. Vuonna 1971 valmistui viisi esisarjan vaunua. Vaunun sarjatuotanto alkoi pian tämän jälkeen. Kürassierissa on ranskalaista AMX-13-vaunua varten suunniteltu torni, jossa on GIATin valmistama 105 mm CN 105-57 -panssarivaunukanuuna. Tykki on varustettu latausautomaatilla. Nuoliammuksen lähtönopeus on 1 475 m/s ja panssarinläpäisy 500-550 mm 90 asteen iskukulmalla.


title: SK-105 Kürassier

text: Kürassierin torni on poikkeaa ulkonäkönsä osalta tavanomaisista panssarivaunutorneista, sillä siinä tykin asekilpi on samaa osaa tornin katto- ja takapanssarin sekä kylkipanssarin yläosan kanssa. Tykin korotusta säädettäessä koko tornin yläosa seuraa mukana.


title: SK-105 Kürassier

text: Vaunun enimmäinen tienopeus on 65-68 km/h ja toimintamatka 520 km. 6-sylinterisen dieselmoottorin teho on 320 hv (238 kW).


title: Yhyres

text: YHYRES-kehittämisyhdistys ry on itsenäinen Kyrönmaalla (eli Isossakyrössä, Vähässäkyrössä ja Laihialla) toimiva maaseudun kehittämisyhdistys (Leader-toimintaryhmä). Sen tavoitteena on kehittää Kyrönmaan elinvoimaa, vireyttä, yrittäjyyttä sekä luoda kumppanuuteen perustuvaa yhteistyötä. Toimintaryhmä rahoittaa Kyrönmaan kehittämisohjelman mukaisesti vuosina 2007–2013 kehittämishankkeita ja yritystukia. Suunnitelmat hankkeiden rahoitukset on tehty muiden Leader-periaatteiden mukaan toimivien hankkeiden tapaan yhdeksi Euroopan unionin toimintakaudeksi kerrallaan.


title: Yhyres

text: YHYRES-kehittämisyhdistys ry tarjoaa neuvontaa ja rahoitusta sekä yhteisöille että yrityksille.


title: Hong Lei

text: Hong Lei on kiinalainen tietokoneohjelman murtaja, joka tuomittiin Sun Xianshengin kanssa 3,5 vuoden vankeusrangaistukseen. Lisäksi Hong Lei sai sakkoja noin 103 000 €:n arvosta.


title: Hong Lei

text: Hän mursi Microsoft Windows XP -käyttöjärjestelmän ja teki siitä oman "Tomato Garden Window XP" -kloonin, jota hän jakeli maksutta. Versio löydettiin joulukuussa 2008.


title: Operaatio Gladio

text: Operaatio Gladio on koodinimi, joka tarkoittaa Naton niin sanottua ”stay behind” -verkostoa ja maanalaista armeijaa, joka perustettiin Italiaan mahdollisen Neuvostoliiton johtaman Varsovan liiton hyökkäyksen tai kommunistien vallankaappauksen varalta. Termin merkitys on kuitenkin laajentunut, ja ”Gladiolla” tarkoitetaan yleensä Naton maanalaisia armeijoita, joita perustettiin ympäri läntistä Eurooppaa kylmän sodan aikana.